**VALGA MAAKONNA RAHVARAAMATUKOGUDE   
2023. AASTA TEGEVUSE ARUANNE**

Valga 2024

**Sisukord**

[Sissejuhatus 4](#_Toc151389439)

[1. Põhilised tegevussuunad 4](#_Toc151389440)

[2 Juhtimine 6](#_Toc151389441)

[2.1 Raamatukogude võrgu struktuur ja nõukogud: 6](#_Toc151389442)

[2.2 Eelarve 8](#_Toc151389443)

[2.3 Projektid 9](#_Toc151389444)

[2.4 Personali koosseis, juhtimine ja areng 12](#_Toc151389445)

[2.4.1 Ülevaade täienduskoolitusest 12](#_Toc151389446)

[2.4.2 Maakonnaraamatukogu korraldatud koolitused 13](#_Toc151389447)

[2.4.3 Raamatukogutöötajate avalikud esinemised 14](#_Toc151389448)

[2.4.4 Erialahariduse omandamine 15](#_Toc151389449)

[2.4.5 Töötajate tunnustamine 15](#_Toc151389450)

[2.5 Raamatukogu haldusjuhtimine 15](#_Toc151389451)

[2.5.1 Juurdepääs liikumispuudega inimesele 16](#_Toc151389452)

[2.6 Raamatukogu arendustegevused infotehnoloogia valdkonnas 17](#_Toc151389453)

[3. Kogud komplekteerimine ja töötlemine 17](#_Toc151389454)

[4. Lugejateenindus ja raamatukoguteenused 20](#_Toc151389455)

[4.1 Avaliku teabe kättesaadavaks tegemine 21](#_Toc151389456)

[4.2 Raamatukogu kasutamine ja teenused 21](#_Toc151389457)

[4.3 RVL teenindus 23](#_Toc151389458)

[4.4 Laste- ja noorteteenindus 23](#_Toc151389459)

[4.4.1 Laste-ja noortekirjanduse komplekteerimine 23](#_Toc151389460)

[4.4.2 Laste-ja noorte raamatukogu kasutamine 24](#_Toc151389461)

[4.4.3 Laste-ja noorteteenindus, s.h lugemisharjumuste kujundamine ja arendamine 24](#_Toc151389462)

[4.4.4 Laste- ja noorteüritused 24](#_Toc151389463)

[4.5 Erivajadustega sihtrühmade teenused 24](#_Toc151389464)

[4.6 Raamatukogu kui kohalikku pärandit jäädvustav, elukestvat õpet toetav ja vabaaja võimalusi pakkuv kultuurikeskkond 25](#_Toc151389465)

[4.6.1 kohalikul tasandil 25](#_Toc151389466)

[4.6.2 riiklikul tasandil 25](#_Toc151389467)

[4.6.3 rahvusvahelisel tasandil 25](#_Toc151389468)

[4.7 Raamatukogu koolituskeskusena kasutajatele 25](#_Toc151389469)

[4.8 Raamatukoguteenuse turundus ja väljaanded 25](#_Toc151389470)

[4.9 Andmebaasid 25](#_Toc151389471)

[5. 2024. aasta tegevused 26](#_Toc151389472)

[LISA 1. Personali koolitus 27](#_Toc151389473)

[LISA 2. Raamatukogutöötajate avalikud esinemised 27](#_Toc151389474)

[LISA 3. Raamatukogude ehitamine, renoveerimine, remondid 29](#_Toc151389475)

[LISA 4. Laste ja noorteüritused 29](#_Toc151389476)

[LISA 5. Raamatukoguteeninduse maakondliku koordineerimise ülesannete täitmine 31](#_Toc151389477)

# Sissejuhatus

Tabel 1

|  |  |  |  |  |  |  |
| --- | --- | --- | --- | --- | --- | --- |
| **Maakonna nimi** | **Elanike arv (01.12.22)** | **KOVide arv maakonnas** | **Üldkasutatavate raamatukogude arv** | **Haru-kogude arv** | **Teenindus-punktide arv** | **Kokku** |
| Valga | 27 915 | 3 | 3 | 19 | - | 22 |

1. Põhilised tegevussuunad

Raamatukogude peamine ülesanne on pakkuda oma lugejatele huvipakkuvat lugemisvara. Olulised on ka erinevate kohtumiste, koolituste, töötubade, näituste ja väljapanekute korraldamine, avaliku info kättesaadavaks tegemine.

2022. aasta aruandes püstitatud eesmärkidest

* tähistati võimaluste piires liikumis- ja sauna-aastat (lähemalt teema-aasta all);
* tähistati raamatukogude aastapäevi: Taagepera raamatukogu – 100 (Tõrva vald); Tsirguliina raamatukogu – 100, Kaagjärve raamatukogu – 110, Tagula raamatukogu 105 (Valga vald);
* jätkus raamatukogude tegevuse ja lugemise propageerimine, et inimestel oleks huvi ja harjumus raamatukogu kasutada :
* lastele ja noortele korraldati kohtumisi lastekirjanikega, ettelugemisi, meisterdamisi jm. vaba aja veetmise võimalusi, jätkus koostöö lasteaedade ja koolidega, maakonna 8 raamatukogu on liitunud „Lugemisisu“ programmi 6. hooajaga, Valga valla raamatukogudes viidi läbi suvelugemise programm,
* raamatukogud on muutumas kogukonnakeskusteks – külades on raamatukogud sageli ainsad avalikku teenust pakkuvad asutused, lisaks raamatute laenutamisele pakutakse inimestele ruumi ja võimalust käia koos, viia läbi arutelusid, klubiliseks tegevuseks, koolituste/õpitubade korraldamiseks jm. (alati ei ole raamatukoguhoidja ise kõige korraldaja),
* komplekteerimisraha raamatukogude eelarvetes kasvas veidi, kuid sellest kasutati raamatute tellimiseks 1,4% vähem kui 2022. aastal, ostetud raamatu keskmine hind tõusis 1.21 eurot ning raamatuid osteti 293 nimetuse (651 eks.) võrra vähem. Lugejatele võimalikult hea kirjanduse valiku pakkumiseks kasutatakse järjest enam RVLi kasutamine ning lugejatele tutvustatakse MIRKO teenust.

***OTEPÄÄ RAAMATUKOGU***

* 2022. aastal koostatud arengukava võeti vallavolikogu poolt jaanuaris vastu,
* valla raamatukogudes viidi läbi lugejate rahulolu-uuring,
* kõikidele valla raamatukogudele soetati tagastuskastid (toetus „Rahvaraamatukogude arendusprojektid“ – investeeringutegevused),
* aasta lõpus sai läbi logokonkurss (kasutuselevõtuga alustatakse 2024. aastal),
* jätkus raamatukogude kokkusaamine, mis toimus erinevates haruraamatukogudes, et saada ülevaade kohapealsetest oludest ja kuhu kaasati ka raamatukogu nõukogu liikmed,
* Sangaste raamatukogu laienes enda kasutusse saadud senise postipunkti ruumi.

***TÕRVA RAAMATUKOGU***

* raamatukogude omavaheline koostöö muutus paremaks – jätkus kooskäimise traditsioon erinevates valla raamatukogudes,
* koos Viljandi valla Tarvastu piirkonna raamatukoguhoidjatega toimus koolitusreis Soome (toetus „Rahvaraamatukogude arendusprojektid“ – koolitustegevused), koostöö jätkus sügisel edasi,
* Tõrva vallas liigutakse selle poole, et raamatukogu oleks ühtlasi kogukonnakeskus, seetõttu on 3 külas (Hummulis, Ritsus ja Alal) tegevused kokku koondatud,
* Hummuli raamatukogu kolis sügisel Hummuli mõisa, senisesse kooliraamatukogu ruumi ning tegeles selle põhifondi ülevõtmisega (ca 25%).

***VALGA KESKRAAMATUKOGU***

* raamatukogude roll kogukonnakeskusena on kasvamas – pakuti tegevust erinevatele vanuserühmadele ning loodi inimestele erinevaid uusi võimalusi (jutuvestmisfestival „Ööbikuööd“ lastele, väärikate ülikooli veebiülekannete jälgimise võimalus eakatele, pakuti erinevaid klubilisi tegevusi, rändnäituseid, Laatre raamatukogu hakkas haldama senise vabaajakeskuse ruume jm.),
* raamatukogu võttis kasutusele uue logo,
* 4 raamatukogu said raamatute tagastuskastid (koostöös Valga Jaanikese Kooli õpilastega),
* jaanuaris alustas uutes ruumides tööd Sooru raamatukogu,
* aprillis jõustus Valga Keskraamatukogu struktuurimuudatus – koondati 1,5 ametikohta, sellest 1,0 raamatukoguhoidja (Valgas – 0,5, Harglas ja Õrus – 0,25) ja 0,5 koristaja ametikoht,
* juunis anti raamatukogu ja Valga Vallavalitsuse koostöös välja 8. August Gailiti nimeline novelliauhind (Katariina Libe novell „Enesetapja“),
* kehtima hakkas raamatukogu uuendatud põhimäärus, uuendati tasuliste teenuste hinnakirja ja kinnitati raamatukogu nõukogu uus koosseis.

Raamatukogudes toimunud erinevad ettevõtmised ja üritused on laiendanud piirkonna elanike vaba aja veetmise võimalusi ning rikastanud piirkonna, valla ja (mingil määral ka) maakonna kultuurielu.

Hinnang maakonna raamatukogude tegevusele 2023. aastal on üldiselt hea. Suurem osa 2022. aasta aruandes püstitatud eesmärkidest viidi ellu.

***Raamatukogu tegevused liikumisaastal ja sauna-aastal***

Otepää raamatukogu korraldatud mälumängudel esitati tavapärasest rohkem küsimusi nii liikumise kui sauna teemadel.

***Liikumisaasta*** raames

* + - * korraldati raamatukogudele omaselt erinevaid näituseid ja väljapanekuid: „Liikumine ja heaolu“, „Liikumisaasta 2023“, „Harrastame liikumist, „Tervis ja heaolu“, „Liigume mängides, mängime liikudes“ ja „Liikumise jõud“,
* võtsid Tõrva valla raamatukoguhoidjad osa kevadisest sammuvõistlusest „Tõrva liigub!“,
* korraldas Riidaja raamatukoguhoidja FIEna Jüriöö elamusmatka, kus keskenduti piirkonna maa-aluste kalmistute temaatikale ja mille staap oli raamatukogus,
* rajati Ritsu raamatukogu eestvõttel noorte liikumise soodustamiseks Tõrva-Helme-Ritsu kergliiklustee äärde legendide tee,
* toimus Taagepera raamatukogu ja Ala Külakeskuse ühise ettevõtmisena 7 kilomeetri pikkune kepikõnd juhendajaga Alalt Taageperra ja tagasi, matka jooksul saadi juhendust, kuidas kõnnikeppe õigesti kasutada ja nende abil võimelda,
* toimusid kevadel Valga Vallavalitsuse üleskutsel Säde pargis liikumispausid – Valga Keskraamatukogu liikumispausi viis märtsis läbi raamatukogu direktor,
* viis Kaagjärve raamatukogu juhataja lasteaias läbi raamatuga võimlemise ning korraldas raamatukogus raamatujoogat ja teisi liikumisega seotud üritusi,
* said Hargla, Kaagjärve, Lüllemäe, Tsirguliina, Õru ja Valga lapsed end läbi liikumise arendada Jane Meresmaa-Roosi muinasjutujoogas (jutuvestmisfestival „Ööbikuööd“ ajal).

***Sauna-aasta*** raames

* korraldati erinevaid näitusi ja väljapanekuid: „Hüva leili!“, „ Sauna-aasta Valgamaal“, „Sauna võlu“, „Eesti saun“, „Vihaga sauna“, „Tervis läbi leiliruumi“, „Sauna kasulikkusest“, „Saunateed astudes“,
* lugesid sauna-aasta Facebooki lehel jutte ette Valga Keskraamatukogu infojuht (Andrus Kivirähki juttu „Kuidas kased saunas käisid“) ja Sooru raamatukogu juhataja (saunast ja vihast Heiki Vilepi raamatust „Nüffia: naer päästab maailma“),
* korraldati töötubasid: Sangastes seebi märgviltimise töötuba, Keenis ja Sangastes õieseebi valmistamise töötuba, Ritsus saunamütside märgviltimise töötuba (toimus siiski 2024), Kaagjärve naisteklubis toimusid seepide, kehakoorijate ja kuivšampooni valmistamise töötoad.

Maakonna kahe raamatukogu juures on saun:

* Ritsu kogukonnakeskuse saunas korraldati saunaõhtuid, kus räägiti saunaga seotud lapsepõlvemälestustest ja erinevatest saunaelamustest,
* Laatre raamatukogu alustas 01. aprillist vabaajakeskuse saunas saunateenuse pakkumist (saunateenus tuligi raamatukogule koos vabaajakeskuse ülesannetega).

# 2. Juhtimine

## 

## **2.1 Raamatukogude võrgu struktuur ja nõukogud**

2023. aastal raamatukoguvõrgus muutusi ei olnud: maakonna kolmes vallas on 3 keskraamatukogu kokku 19 haruraamatukoguga.

Raamatukogude teenused olid aasta läbi kättesaadavad (v.a. puhkuste perioodil, kus 1 töötajaga raamatukogud on kasutajatele suletud).

***OTEPÄÄ RAAMATUKOGU*** – struktuuri kuulub valla keskraamatukogu (Otepää) ja 6 haruraamatukogu (Keeni, Kuigatsi, Nõuni, Puka, Pühajärve ja Sangaste).

* „Otepää Raamatukogu põhimäärus“ (Otepää Vallavolikogu määrus nr. 15, 22.11.2018, kehtib alates 01.01.2019)
* „Otepää Raamatukogu kasutamise eeskiri“ (Otepää Vallavolikogu määrus nr. 13, 19.11.2018, kehtib alates 01.01.2019)
* „Otepää Raamatukogu arengukava aastateks 2023-2027“ (Otepää Vallavolikogu määrus nr. 1-2/1, 19.01.2023)
* Raamatukogul on 3-liikmeline nõukogu.
* Seoses postipunkti sulgemisega Sangastes ja vajadusega kasutajatele sobivamate lahtiolekuaegade jaoks muutusid alates 01. märtsist lahtiolekuajad:
* Sangaste raamatukogu: E kell 10.00-16.00, K kell 10.00-18.00
* Keeni raamatukogu: T kell 10.00-16.00, N kell 10.00-18.00

***TÕRVA RAAMATUKOGU*** – struktuuri kuulub valla keskraamatukogu (Tõrva) ja 4 haruraamatukogu (Hummuli, Riidaja, Ritsu ja Taagepera).

* „Tõrva Raamatukogu põhimäärus“ (Tõrva Vallavolikogu määrus nr. 14, 16.08.2022, kehtib alates 01.09.2022)
* Hummuli raamatukogu täidab peale kooliga samasse mõisamajja kolimist ka kooliraamatukogu ülesandeid (võttis üle põhikogu, mis on nüüd osaks raamatukogu kogust).

***VALGA KESKRAAMATUKOGU*** – struktuuri kuulub valla keskraamatukogu (Valga) ja 9 haruraamatukogu (Hargla, Kaagjärve, Koikküla, Laatre, Lüllemäe, Sooru, Tagula, Tsirguliina ja Õru).

* „Valga Keskraamatukogu põhimäärus“ „Valga Vallavolikogu määrus nr. 32, 14.12.2022, jõustus alates 01.01.2023)
* „Valga Keskraamatukogu kasutamise kord“ (Valga Vallavolikogu määrus nr. 20, 02.03.2018, kehtib alates 12.03.2018)
* „Valga Keskraamatukogu tasuliste teenuste hinnakiri (Valga Vallavalitsuse korraldus nr. 236, 06.06.2023, kehtib alates 06.06.2023)
* „Valga Keskraamatukogu arengukava aastateks 2022-2026“ (Valga Vallavalitsuse määrus nr. 8, 06.09.2022, kehtiv alates 24.09.2022)
* Kinnitati Valga Keskraamatukogu 5-liikmelise nõukogu uus koosseis (Valga Vallavalitsuse korraldus nr. 35, 01.02.2023). Aasta jooksul toimus 3 nõukogu koosolekut ning nõukogu liikmed külastasid kõiki haruraamatukogusid, et nende asukohtade ja võimalustega tutvuda.

Nõukogu koosolekute teemad:

* August Gailiti novelliauhinna statuut ja žürii liikmete valimine,
* ülevaade 2022. aasta tööst
* 2023. aasta eelarve tutvustamine
* teenuste hinnakirja muutmise arutelu 2023. aastal lisandunud teenuste kohta (Laatre raamatukogu ruumide rent, sauna kasutamise reeglid ja hinnakiri; A3 printimise hind)
* 2024. aasta eelarveprojektile arvamuse andmine.
* Muutusid lahtiolekuajad:
* Hargla raamatukogu seoses töökoormuse vähenemisega: T kell 09.30-18.00, K ja N kell 10.00-16.00, R kell 09.00-15.00 (lõuna kell 12.00-12.30)
* Laatre raamatukogu seoses vabaajakeskuse töö reorganiseerimisega: E ja T kell 09.00-17.00, K ja N kell 12.00-18.00, R kell 10.30-19.00 (lõuna 12.30-13.00, v.a. K ja N)
* Lüllemäe raamatukogu seoses kogukonna sooviga: E kell 08.30-16.00, T ja K kell 08.30-17.00, N kell 08.30-18.00, R kell 08.30-11.30 (lõuna kell 12.00-12.30, v.a. R)
* Sooru raamatukogu seoses uue asukohaga muudeti kasutajatele sobivamaks: E kell 10.30-18.00, T ja K kell 08.30-16.00, N kell 10.30-19.00, R kell 08.30-15.00 (lõuna kell 12.00-12.30)
* Õru raamatukogu seoses töökoormuse vähenemisega: E kell 13.00-19.00, T ja N kell 12.00-18.00, K ja R kell 13.00-17.00
* Lüllemäe raamatukogu alustas sügisest kooliraamatukogu funktsiooni täitmist (tegeles õppekirjanduse tellimisega), vastavat muutust ei ole raamatukogu põhimääruses veel tehtud.

## 2.2 Eelarve

Tabel 2

|  |  |  |  |
| --- | --- | --- | --- |
| **Põhieelarve** | **Seisuga**  **31.12.22** | **Seisuga**  **31.12.23** | **muutus**  **%** |
| Eelarve kokku | 881 822.- | 939 490.- | +6,5% |
| sh Valga | 534 659.- | 560 441.- | +4,8% |
| Personalikulu | 588 351.- | 618 243.- | +10,4% |
| sh Valga | 364 107.- | 382 745.- | +5,1% |
| Komplekteerimiskulu | 135 021.- | 136 583.- | +1,2% |
| sh KOVilt | 81 866.- | 80 044.- | -2,2% |
| sh riigilt | 53 155.- | 56 539.- | +6,4% |
| sh Valga | 72 500.- | 73 382.- | +1,2% |
| sh KOVilt | 43 208.- | 42 126.- | -2,5% |
| sh riigilt | 29 292.- | 31 256.- | +6,7% |
| Infotehnoloogiakulu | 21 608.- | 22 735.- | +5,2% |
| sh Valga | 13 724.- | 14 479.- | +5,5% |
| Koolituskulu | 7 340.- | 10 347.- | +41,0% |
| sh Valga | 5 740.- | 5 380.- | -6,3% |
| Kulu üritustele | 13 477.- | 16 542.- | +22,7% |
| sh Valga | 9 782- | 11 396.- | +16,5% |

* Eelarve on maakonna raamatukogudes tõusnud 6,5% (sellest ca 50% on personalikulude tõus).
* Põhiosas olid raamatukogude eelarved stabiilsed – elementaarsed vajadused on tagatud (ka hinnatõusu tingimustes). Arendustegevusest ei saa väga rääkida, sest omavalitsustel on eelarvega keeruline (lisarahastus ei ole enamasti võimalik).
* eelarvekuludest vähenesid:
* ***OTEPÄÄ RAAMATUKOGUS*** – koolituskulu (26,1%),
* ***TÕRVA RAAMATUKOGUS*** – omavalitsuse komplekteerimiskulu (5,6%) ja infotehnoloogiakulu (11,4%),
* ***VALGA KESKRAAMATUKOGUS*** – omavalitsuse komplekteerimiskulu (2,5%) ja koolituskulu (6,3%).

Maakonna raamatukogude eelarvetest jäi kasutamata 84 212.- eurot, millest 60 698.- eurot on Tõrva raamatukogu 2023. aastal kiirendist saadud investeeringutoetuste kasutamata jäänud raha (kasutatakse 2024. aastal).

## 2.3 Projektid

Tabel 3 (täielik loetelu)

|  |  |  |  |
| --- | --- | --- | --- |
| **Projektid, toetused**  **(Kellelt saadud?)** | **Periood** | **Eraldatud summa** | **Projekti üld-maksumus** |
| ***OTEPÄÄ RAAMATUKOGU*** |  | **2 386.-** | **4 492.15** |
| **Eesti Kultuurkapitali Valgamaa ekspertgrupp** |  | **760.-** | **1 240.15** |
| Kohtumine kirjanik Ilmar Trulliga (Pühajärvel) | 03.-06.2023 | 100.- | 164.15 |
| Maalimise töötuba „Kodu on minu kindlus“ (Sangastes) | 03.-06.2023 | 260.- | 338.- |
| Loodusüritus „Kas on linnukesel muret?“ (Keenis) | 03.-06.2023 | 200.- | 414.- |
| Kohtumine kirjanik Ilmar Tomuskiga (Pühajärvel) | 09.-11.2023 | 200.- | 324.- |
| **Kultuuriministeerium**  **„Rahvaraamatukogude arendusprojektid (määruse § 3 lõike 1 punktides 5-7 nimetatud investeeringutegevused)“** |  | **1 626.-** | **3 252.-** |
| Otepää Linnaraamatukogule ja selle haruraamatukogudele teavikute tagastuskastide soetamine | 05.-12.2023 | 1 626.- | 3 252.- |
|  |  |  |  |
| ***TÕRVA RAAMATUKOGU*** |  | **78 880.-** | **20 907.60** |
| **Eesti Kultuurkapitali Valgamaa ekspertgrupp** |  | **300.-** | **828.-** |
| Taagepera raamatukogu 100. aastapäeva puhul roll-up näituse välja andmine | 03.-07.2023 | 300.- | 828.- |
| **Eesti Raamatukoguhoidjate Ühing** |  | **1 000.-** | **1 000.-** |
| Projektikonkurss „Raamatukogud-muuseumid-noored“ – „Mulgimaa muistendite tee!“ (Ritsus) | 06.-09.2023 | 1 000.- | 1 000.- |
| **Kultuuriministeerium** |  | **77 580.-** | **19 079.60** |
| **„Rahvaraamatukogude arendusprojektid (määruse § 3 lõike 1 punktides 1-4 nimetatud koolitustegevused)“** |  | **2 352.-** | **4 550.-** |
| Mulgimaa raamatukoguhoidjate inspiratsioonireis Soome raamatukogudesse | 06.-12.2023 | 2 352.- | 4 550.- |
| **„Rahvaraamatukogude arendusprojektid (määruse § 3 lõike 1 punktides 5-7 nimetatud investeeringutegevused)“** |  | **75 228.-** | **14 529.60** |
| Tõrva raamatukogu haruraamatukogude arendamine kogukonnakeskusteks | 06.2023-12.2024 | 75 228.- | 14 529.60 |
|  |  |  |  |
| ***VALGA KESKRAAMATUKOGU*** |  | **9 110.-** | **12 005.14** |
| **Eesti Kultuurkapitali Valgamaa ekspertgrupp** |  | **3 750.-** | **5 941.35** |
| Kohtumine „Sakala“ ajakirjaniku Üllar „Myrakas“ Priksiga Kaagjärve raamatukogus | 10.2022-12.2023 | 150.- | 300.- |
| Sooru ja Õru raamatukogus kohtumine kirjaniku ja jutuvestjaga | 06.2022-04.2023 | 250.- | 320.- |
| Töötubade sari „Hoiame käsitöötraditsioone“ (Lüllemäel) | 12.2022-05.2023 | 150.- | 200.- |
| Kohtumiste sarja korraldamine kirjaniku ja kirjastaja Epp Petronega (Kaagjärvel ja Tagulas) | 12.2022-06.2023 | 200.- | 300.- |
| Kohtumine jutuvestja Ena Metsaga Tsirguliinas ja Koikkülas | 12.2022-04.2023 | 200.- | 320.- |
| Valgamaa Luuleprõmm koos Heiki Vilepiga (Valgas) | 12.2022-04.2023 | 250.- | 300.- |
| Jutuvestmisfestival „Ööbikuööd“ – „Muinasjutujooga“ (Harglas, Kaagjärvel, Lüllemäel, Tsirguliinas, Valgas ja Õrus) | 03.-06.2023 | 500.- | 1 000.- |
| Jutuvestmisfestival „Ööbikuööd“ – „Tunded udus“ (Valgas) | 03.-06.2023 | 200.- | 400.- |
| Jutuvestmisfestival „Ööbikuööd“ – „Sinitriibuline unistus“ (Harlgas, Lüllemäel ja Tsirguliinas) | 03.-06.2023 | 300.- | 600.- |
| August Gailiti nimelise novelliauhinna väljaandmine 2023 (Valgas) | 03.-07.2023 | 300.- | 364.64 |
| Suvised kunstipäevad Lüllemäe raamatukogus | 06.-10.2023 | 250.- | 449.71 |
| „Lugemisisu“ programmi avaüritus (Valgas) | 06.-12.2023 | 150.- | 200.- |
| Suvelugemise programmi lõpetamine (Valgas) | 06.-10.2023 | 200.- | 225.- |
| Raamatusuvi Pipiga (Kaagjärvel) | 06.-10.2023 | 150.- | 220.- |
| Tsirguliina raamatukogu 100. juubelisündmus | 10.-12.2023 | 250.- | 450.- |
| Tagula raamatukogu 105. juubelisündmus | 10.-12.2023 | 250.- | 292.- |
| **Eesti Raamatukoguhoidjate Ühing** |  | **900.-** | **1 336.29** |
| Projektikonkurss „Raamatukogud-muuseumid-noored“ – „Noorte hariduslik suvelõpupidu Lüllemäel“ (koostöös Valga Avatud Noortekeskusega) | 06.-11.2023 | 900.- | 1 336.29 |
| **Kultuuriministeerium**  **„Rahvaraamatukogude arendusprojektid (määruse § 3 lõike 1 punktides 1-4 nimetatud koolitustegevused)“** |  | **4 460.-** | **4 727.50** |
| Valgamaa raamatukogude kogukondliku perspektiivi toetamine | 04.-12.2023 | 4 460.-,  tagasi-kanne 260.- | 4 727.50 |
|  |  |  |  |
| ***VALGA KESKRAAMATUKOGU***  ***9 haruraamatukogu*** |  | **4 500.-** |  |
| **Metsatervendus OÜ** |  | **4 500.-** |  |
| Annetus inventari soetamiseks Valga Keskraamatukogu 9 haruraamatukogule | 12.2023-… | 4 500.- | viiakse ellu 2024 |

Maakonna raamatukogud said projektitoetusi 94 876.- euro ulatuses (eelarvesse lisandus 9,3%), millest:

* Eesti Kultuurkapitali Valgamaa ekspertgrupi toetused võimaldasid raamatukogudel korraldada rohkem ja sisukamaid üritusi;
* Kultuuriministeeriumi „Rahvaraamatukogude arendusprojektidest“ saadud rahastuse toel
* korraldas Valga Keskraamatukogu maakonna raamatukogutöötajatele aastase koolitusprogrammi (osalenud raamatukoguhoidjad said koolitustõendi);
* toimus Tõrva raamatukogu korraldatud Mulgimaa raamatukoguhoidjate koolitusreis Soome (paranes koostöö Tarvastu piirkonna raamatukoguhoidjatega);
* soetati Otepää raamatukogudele tagastuskastid (teenus on kättesaadav ka väljaspool raamatukogu lahtiolekuaega),
* hangiti Tõrva raamatukogu lastetuppa mööbel ning Hummuli raamatukokku riiul, 2024. aastal jätkuvad tööd Riidajas kogukonnakeskuse osas.
* ERÜ projekt „Raamatukogud-muuseumid-noored“ võimaldas noori kaasata Lüllemäel (haridusliku suvelõpupeo töötoad) ja Ritsus (Mulgimaa muistendite tee);
* Metsatervendus OÜ toetus võimaldab 2024. aastal Valga Keskraamatukogu 9 haruraamatukogul soetada oma töös vajalikke tarvikuid, et pakkuda kasutajatele sisukamat teenust.

***Lisarahastus, mis ei kajastu raamatukogude eelarves***

|  |  |  |  |
| --- | --- | --- | --- |
| **Projektid, toetused**  **(Kellelt saadud?)** | **Periood** | **Eraldatud summa** | **Projekti üld-maksumus** |
| ***VALGA KESKRAAMATUKOGU*** |  | **680.-** | **680.-** |
| **Valgamaa Arenguagentuur** |  | **680.-** | **680.-** |
| Maakondlike konkursside auhinnad | 2023 | 680.- | 680.- |
|  |  |  |  |
| ***KAAGJÄRVE RAAMATUKOGU***  ***juures tegutsev seltsing JMKE*** |  | **999.64** |  |
| **Valga Vallavalitus**  **„Kultuuritegevuse ja kogukonna arengu projektitoetus“** |  | **999.64** |  |
| Kaagjärve külaelu edendamine läbi tehnoloogiliste vahendite | 11.2023-… | 999.64 | viiakse ellu 2024 |
|  |  |  |  |
| ***MTÜ VÕTMEHOIDJA*** |  | **1 985.80** | **1 985.80** |
| **Valga Vallavalitsus**  **„Kultuuritegevuse ja kogukonna arengu projektitoetus“** |  | **1 985.80** | **1 985.80** |
| Mobiilse õmblustoa loomine | 05.2023-05.2024 | 991.- | 991.- |
| Tegevusvõimaluste laiendamine märkide tegemise läbi | 11.2023-02.2024 | 994.80 | 994.80 |

* Valgamaa Arenguagentuuri toetusel soetati maakondlike konkursside auhindu.
* Valga Vallavalitsuse kultuuritegevuse ja kogukonna arengu projektitoetuse toel
* saab Kaagjärve raamatukogu juures tegutsev seltsing soetada Smart-tahvli lisatarvikuid,
* soetas MTÜ Võtmehoidja tarvikud mobiilse õmblustoa loomiseks ja märgimasina, mille abil saab raamatukogudes inimestele sisukamat tegevust pakkuda.

2.4 Personali koosseis, juhtimine ja areng

Valga maakonna raamatukogudes töötas aasta lõpus 35 raamatukoguhoidjat, kellest olid

* kõrgharidusega 15,
* raamatukogundusliku haridusega 12 (sh keskharidusega) ja
* kutsetunnistusega 9 raamatukoguhoidjat.
* Kokku oli 30,9 raamatukoguhoidja ametikohta.
* Kutsekoolitus on läbimata 8 raamatukoguhoidjal.

Muul ametikohal töötas 5 inimest, kokku 3,0 ametikohta

* 2,5 koristaja ja 0,5 infojuhi ametikoht.

*OTEPÄÄ RAAMATUKOGU*

* Raamatukogus töötas aasta lõpus 8 raamatukoguhoidjat (6,5 ametikohta) – direktor, vanemraamatukoguhoidja ja 6 raamatukoguhoidjat,
* lisaks 2 muud ametikohta (kokku 0,5 ametikohta).
* 2 raamatukoguhoidjal (Kuigatsi, Nõuni) on kutsekoolitus läbimata.

*TÕRVA RAAMATUKOGU*

* Raamatukogus töötas aasta lõpus 7 raamatukoguhoidjat (4,9 ametikohta) – direktor ja 6 raamatukoguhoidjat,
* lisaks 1 muu ametikoht (1,0 ametikoht).
* 3 raamatukoguhoidjal (Hummuli – 2, Ritsu) on kutsekoolitus läbimata.

*VALGA KESKRAAMATUKOGU*

* Raamatukogus töötas aasta lõpus 20 raamatukoguhoidjat (19,5 ametikohta),
* lisaks 2 muud ametikohta (kokku 1,5 ametikohta).
* Struktuurimuudatused:
* alates 01. veebruarist vähendati Õru haruraamatukogu juhataja töökoormus 1,0-lt 0,75-le,
* alates 01. aprillist vähendati Hargla haruraamatukogu juhataja töökoormus 1,0-lt 0,75-le,
* alates 01. aprillist koondati Valga Keskraamatukogu struktuurist keskraamatukogu lugemissaali konsultandi ametikoht (koormus 0,5) ja ühe koristaja ametikoht (koormus 0,5).
* Töötajad
* 31. jaanuaril lahkus töölt Õru haruraamatukogu juhataja Saima Puusepp,
* 06. veebruarist alustas Õru haruraamatukogu juhatajana tööd Kristel Pruks,
* 01. aprillist lahkus töölt Valga Keskraamatukogu lugemissaali konsultant Endla Schasmin.
* 3 raamatukoguhoidjal (Sooru, Tagula ja Õru) on kutsekoolitus läbimata.

2.4.1 Ülevaade täienduskoolitusest

* Koolituskulu moodustas maakonna raamatukogude personalikulust 1,7%, sellest kulus koolitustele mujal kui keskraamatukogu korraldatud koolitused 3 452.- eurot.
* 35 raamatukoguhoidjat võttis osa kokku 33 erinevast koolitusest (3 062 h ulatuses).
* Läbitud koolitused, seminarid ja teabepäevad olid raamatukogutöötajate hinnangul tööks vajalikud, andsid uusi teadmisi või kinnistasid varasemaid, panevad ka oma tööle teise pilguga vaatama.

LISA 1

Tabelisse arvestatud koolitused (ei loetle siin keskraamatukogu korraldatud koolitusi, vt. Tabel 4):

* raamatukoguhoidja kutsekoolitus, 2.-4. moodul (kevadel) ja 1. moodul (sügisel) (RaRa),
* koolitusprogrammi „Raamatukogu digiriigi nõustajana“ koolitused: andragoogika, digiteenused, teenusedisain ja digitööriistad (Trinidad Wiseman, veebis),
* kultuuritöötajate digipädevuse tõstmise kursus (Eesti Rahvakultuuri Keskus, veebis),
* suveseminar „Raamatukoguhoidja kümme ametit“ (ERÜ maaraamatukogude sektsioon, Kõrveküla raamatukogu),
* raamatukogunduse suveakadeemia (TÜ infoteaduste instituut),
* koolitusprogramm „Kohalike dialoog kohalikus raamatukogus“ (Eesti Koostöö Kogu, ERÜ),
* koolitus „Korrektne ametikeel“ (Eesti Keele Instituut),
* infopädevuse koolitus (TÜ, veebis),
* koolitus „AK: Aegade Kogemus – Aktuaalne Kommunikatsioonis – Akuutne Kriisides“ (ERÜ koolituse toimkond),
* raamatukogude seminar (ETKA Andras),
* seenioritöö mikrokraadiprogramm (Tallinna Ülikool),
* koolitussari „Valgamaa võimekad kogukonnad“ (Valgamaa Partnerluskogu),
* Digiriigi Akadeemia veebikoolitused – „Digiriigi ABC“, „Teenuste juhtimise ABC“, „Kursuse loomise ABC“,
* Digioskused.ee veebikoolitused „Õpi koos Google’iga“,
* koolitus „Ruumikujundus: Kuidas muuta kultuuriasutuse keskkond mugavaks ja kauniks? (Eesti Rahvakultuuri Keskus),
* algupärase lastekirjanduse päev „Peegeldav ja peegelduv laste- ja noortekirjandus“ (O. Lutsu nim. Tartu Linnaraamatukogu),
* „Lugemisisu“ 6. hooaja stardikoolitus (ELK, veebis),
* koolitus „Riiklik ohuteavitus, see ei ole spämm!“ (Päästeamet, veebis),
* täiendusõppeprogramm „Kultuuripärandiasutus ja autoriõigus“ (TÜ haridusteaduste instituut, veebis),
* koolitus „Sissevaade psühholoogiasse“ (TÜ, veebis),
* laste vaimse tervise konverents „Vaimse tervise tööriistakast – ennetada, märgata, sekkuda – isade vaatenurk“ (LC Valga Säde).

### 2.4.2 Maakonnaraamatukogu korraldatud koolitused

Tabel 4

|  |  |  |  |  |
| --- | --- | --- | --- | --- |
| **Aeg** | **Teema** | **Koolitaja** | **Maht** | **Osalejaid** |
| **23.02** | Ametiportree koolitus | Erli Tammet, fotograaf | 2 h | 27 |
|  | Kokkuvõte 2022. aastast, 2023. aasta koolitustest | Kristi Simson, Triinu Rätsepp, Valga Keskraamatukogu | 2 h |  |
| **30.03** | Teenuste töötuba „Valga maakonna raamatukogude teenuste kirjeldus“ | Hela Ojasaar, RaRa | 6 h | 17 |
| **27.04** | Transpordiameti koostööpakkumine raamatukogudele | Sirli Tallo, Transpordiamet | 2 h | 21/29 |
|  | Lastekirjanduse erialapäev maakonnas | Eesti Lastekirjanduse Keskus | 4 h |  |
| **26.05** | Õppekäik Tõrva piirkonna raamatukogudesse ja klaverimuuseumisse | Valga Keskraamatukogu | 8 h | 23 |
| **24.-25.08** | Koolitusreis Lääne-Harjumaal ja lähipiirkonnas | Valga Keskraamatukogu | 16 h | 23/27 |
| **28.09** | Projektikirjutamise valud ja võlud – hindaja ja kirjutaja vaatepunktist | Marek Mekk, OÜ Sebra Sõbrad; Giia Tetlova, Ritsu raamatukogu | 2 h | 20 |
|  | Rahvaraamatukogude arendusprojektist ehk raamatukogude kiirendist (veebis) | Kristel Raesaar, RaRa | 0,5 h |  |
|  | Lasteraamatukoguhoidjate kogemuste tuurilt Nurmenuku raamatukogus | Tiia Pärnik-Pernik, Tsirguliina raamatukogu | 1 h |  |
|  | Lasteraamatukoguhoidjate päevad Saaremaal | Ulvi Lind, Valga Keskraamatukogu | 0,5 h |  |
| **30.11** | Kogemusi Norra koolitusreisilt | Triinu Rätsepp, Valga Keskraamatukogu | 1 h | 28 |
|  | Vaimse tervise hoidmine. Stressijuhtimine ja suhtlemine kolleegidega | Helle Kahro, Kahro Koolitus | 6 h |  |
| **14.12** | Vaimse tervise hoidmine. Stressijuhtimine ja suhtlemine kolleegidega | Helle Kahro, Kahro Koolitus | 8 h | 24 |
|  |  | **KOKKU** | **57 h** | **183** |

* Koolituste korraldamiseks kulus Valga Keskraamatukogul 4 781.50, millest saadi rahvaraamatukogude arendusprojektidest toetust 4 460.- eurot.
* Maakonna raamatukogude töötajad hindasid 2023. aasta koolitusi asjalikeks ja silmaringi laiendavaks, sest toetavad igapäevast tööd ja edendavad professionaalset arengut.

2.4.3 Raamatukogutöötajate avalikud esinemised

* Raamatukogutöötajad esinesid erinevatel üritustel – viisid läbi üritusi, koolitusi (sh raamatukogutunde) ja õpitubasid, lugesid ette, tegid ettekandeid, esinesid koosolekutel, viisid läbi ekskursioone nii raamatukogus kui piirkonnas jne.

LISA 2

2.4.4 Erialahariduse omandamine

* Kutsekoolituse Eesti Rahvusraamatukogus lõpetas kevadel Lüllemäe raamatukogu juhataja, kes omandas sügisel ka Raamatukoguhoidja kutse, tase 6.
* Kutsekoolitust Eesti Rahvusraamatukogus alustas sügisel Kaagjärve raamatukogu juhataja.
* Kaagjärve raamatukogu juhataja lõpetas juunis TÜ Pärnu kolledži sotsiaaltöö ja rehabilitatsiooni korralduse eriala bakalaureuse kraadiga.
* Õru raamatukogu juhataja omandab rakenduskõrgharidust Tallinna Tehnikakõrgkoolis teabehalduse ja infosüsteemide korraldamise erialal (2. kursus).
* Keeni ja Sangaste raamatukoguhoidja läbib Tallinna Ülikoolis seenioritöö mikrokraadiprogrammi.

2.4.5 Töötajate tunnustamine

* Taagepera raamatukogu – Valga Keskraamatukogu ja Tõrva Vallavalitsuse tänukiri raamatukogu 100. aastapäeva puhul.
* Erja Liivson, Taagepera raamatukogu – Tõrva Vallavalitsuse tänukiri 45. tööjuubeli puhul.
* Hille Tamman, Koikküla raamatukogu – aasta maaraamatukoguhoidja 2023.
* Ulvi Lind, Valga Keskraamatukogu – aasta lasteraamatukoguhoidja 2023 nominent.
* Tiiu Treimuth, Kuigatsi raamatukogu – Otepää valla aasta raamatukoguhoidja 2023.
* Heili Kalbri, Keeni ja Sangaste raamatukogu – Otepää valla Päikesemärk 2023.
* Ly Haaviste, Pühajärve raamatukogu – Otepää valla Päikesemärk 2023.
* Triinu Rätsepp, Valga Keskraamatukogu – Eesti Genealoogia Seltsi tänukiri toetuse eest Valga osakonna tööle.
* Saima Puusepp, Õru raamatukogu – Valga Keskraamatukogu ja Valga Vallavalitsuse tänukiri pikaaegse koostöö eest.

2.5 Raamatukogu haldusjuhtimine

* Asukoha hindavad raamatukogud heaks.
* Ruumide olukord on üldiselt rahuldav, aga järjest enam on tekkimas remondivajadus.

***OTEPÄÄ RAAMATUKOGU***

* Kõik valla raamatukogus said raamatute tagastuskastid.
* Ruumid
* Otepää Linnaraamatukogu – muret teeb ruumide killustatus vallavalitsuse maja 1. korrusel, olemas projekt raamatukogu paigutamiseks maja ühte tiiba eraldi sissepääsuga tänavalt,
* Sangaste raamatukogu – sai ruumi juurde postipunkti tegevuse lõppemise järel.
* Teostatud tööd
* Kuigatsi raamatukogu – LED valgustid koridori ja 2 raamatukogu ruumi,
* Puka raamatukogu – korda tehti raamatukogu juurde viiv kõnnitee.
* Soetati (kasutatud mööblit)
* Keeni – nurgadiivan,
* Sangaste – nurgadiivan, 2 lauda, riiul.

***TÕRVA RAAMATUKOGU***

* Ruumid
* Tõrva raamatukogu – raamatukogus on liiga vähe ruumi,
* Hummuli raamatukogu – kolis mõisahoonesse senisesse kooliraamatukogu ruumi.
* Elektritöid teostati Hummulis, Ritsus ja Tõrvas (uued laevalgustid).
* Soetati:
* Tõrva raamatukogu – mööbel lastetuppa (mobiilsed kast-riiulid, laud ja toolid),
* Hummuli raamatukogu – mõisa stiiliga sobiv tervet seina kattev raamaturiiul.

***VALGA KESKRAAMATUKOGU***

* Valga Jaanikese Kooli õpilaste kaasabil said raamatute (puidust) tagastuskastid Hargla, Koikküla, Sooru ja Tagula raamatukogu.
* Ruumid
* Valga Keskraamatukogu – maja vajab kapitaalremonti.
* Koikküla raamatukogu – asub rendipinnal, mille rendileping on lõppemas ning raamatukogu saatus on lahtine.
* Õru raamatukogu – arutatud on korterist välja kolimist, kuid lõplikku otsust veel ei ole.
* Soetati
* Valga Keskraamatukogu – ruumieksperimendi raames (Europe Direct Valga toetusel) teenindusosakonda 2 lauda, 5 tugitooli ja 3 põrandalampi ning lasteosakonna lastenurka 3 tugitooli, laud ja vaip.
* Kaagjärve raamatukogu – külakeskuse poolele paigaldati pesumasin.

LISA 3

2.5.1 Juurdepääs liikumispuudega inimesele

Tabel 5

|  |  |
| --- | --- |
| Juurdepääs võimalik (5) | ***OTEPÄÄ RAAMATUKOGU (3):*** Otepää, Nõuni, Pühajärve  ***TÕRVA RAAMATUKOGU (1):*** Ritsu  ***VALGA KESKRAAMATUKOGU (1):*** Lüllemäe |
| Juurdepääs võimalik osaliselt (4) | ***OTEPÄÄ RAAMATUKOGU (2):*** Keeni, Kuigatsi  ***VALGA KESKRAAMATUKOGU (2):*** Hargla, Valga |
| Juurdepääs puudub (13) | ***OTEPÄÄ RAAMATUKOGU (2):*** Sangaste, Puka  ***TÕRVA RAAMATUKOGU (4):*** Hummuli, Riidaja, Taagepera, Tõrva  ***VALGA KESKRAAMATUKOGU (7):*** Kaagjärve, Koikküla, Laatre, Sooru, Tagula, Tsirguliina, Õru |

***Juurdepääs võimalik osaliselt:***

* Keeni ja Kuigatsi raamatukogu – võimalik etteteatamisega (majal on teine sissepääs, aga ka siis on vaja teise inimese abi),
* Hargla raamatukogu – ratastooliga pääseb majja, aga majas on liikumine raskendatud,
* Valga Keskraamatukogu – ratastooliga pääseb majja ja saab liikuda 1. korrusel.

***Juurdepääs puudub:***

* Puka raamatukogu – raamatukokku viiv koridor on liiga kitsas ja nurgad ei võimalda ratastooliga liikuda,
* Hummuli, Kaagjärve, Koikküla, Laatre, Riidaja, Sangaste, Sooru, Taagepera, Tagula, Tõrva ja Õru – asuvad 1. korrusel, aga sinna ei ole kaldteed,
* Tsirguliina raamatukogu – asub 2. teisel korrusel.

Aasta jooksul muutusi ei toimunud (1 raamatukogu sai ruumid 2. korruse asemel 1. korrusele), 2024. aastaks keegi muutusi olukorras ette ei näinud.

Aruannetes kirjutati, et seni pole juurdepääsu vajadust olnud või pakutakse koduteenindust.

2.6 Raamatukogu arendustegevused infotehnoloogia valdkonnas

* Maakonna raamatukogude kulu infotehnoloogiale oli 22 735.- eurot 22 raamatukogule (see moodustas 2,4% eelarve jooksevkulust). Selle eest tasuti püsikulusid, teostati olemasoleva hooldust ja soetati hädavajalikku.
* Mingit arendustegevust ei ole selle raha eest võimalik teha.
* Raamatukogudes internetiühenduse kiirus jätab sageli soovida (eriti Valga Keskraamatukogus), sest kasutajaid on tulnud juurde.

Aasta jooksul soetati

* ***OTEPÄÄ RAAMATUKOGU***
* Kuigatsi raamatukokku paigaldas MTÜ Kodupaiga Külaselts wifi-ühendusega multifunktsionaalse värviprinteri,
* Nõuni raamatukogu – (kasutatud) kasutajaarvuti,
* Otepää Linnaraamatukogu – värviprinter.
* ***VALGA KESKRAAMATUKOGU***
* Kaagjärve ja Lüllemäe raamatukogu – Smart-tahvel (kaugõppegümnaasiumist),
* Koikküla ja Sooru raamatukogu – värviprinter,
* Valga Keskraamatukogu – printer-koopiamasin, mis võimaldab ka A3-formaadis värviprinti (kaugõppegümnaasiumist).

3. Kogud

* 2023. aasta lõpus oli maakonna raamatukogude kogudes arvel 330 327 eks. raamatuid (sellest 65,0% ilukirjandus, 5,8% võõrkeelne kirjandus), 2 959 aastakäiku ajakirju, 34 käsikirja, 1 401 auvist, 190 elektroonilist ja 220 muud teavikut.
* Kogude ringlus oli maakonnas 0,65, Valga vallas 0,57.

3.1 Komplekteerimise põhimõtted ja uuendused **(sh e-teavikud)**

* Valga Keskraamatukogul on väljatöötatud komplekteerimispõhimõtted, mida saavad aluseks võtta ka maakonna teised raamatukogud (olemas raamatukogu kodulehel).
* Komplekteerimise põhimõtted ei ole muutunud: prioriteediks on jätkuvalt eesti ilukirjandus, laste- ja noortekirjandus, Eestit puudutav kirjandus, kodulooline kirjandus, heatasemeline tõlkekirjandus, aimekirjandus ja elukestvat õpet toetav kirjandus.
* Väiksemad raamatukogud, mille komplekteerimisraha ei ole väga suur, lähtuvad lugejapoolsest nõudlusest, sest „lihtsalt riiulisse seismajäämiseks ei ole mõtet raamatut osta“ ning väiksema lugejahuviga raamatute oma lugejatele vahendamiseks kasutavad RVLi.
* Iga raamatukogu saab kord nädalas tellimislehe Rahva Raamatust ja Apollo raamatupoest, mille järgi nad teevad (oma kogust, komplekteerimissummast ja teeninduspiirkonnast lähtudes) valiku, mille edastavad Valga Keskraamatukogu komplekteerimisosakonda. Maakonna koondtellimust tehes võrreldakse iga nimetuse puhul hindu, tehes valik soodsama hinna kasuks.
* Raamatukogud tegelevad pidevalt järelkomplekteerimisega, jälgides raamatupoodide sooduspakkumisi ja lugejanõudlust.
* Enamasti ostavad raamatukogud raamatut 1 eks. kaupa, v.a. Valga Keskraamatukogu ilukirjanduse osas (kuigi ka siin on osaliselt ostetud 1 eks. kaupa).
* Riigi eraldatud komplekteerimisraha osas toimub raamatute ja väikese osa kultuuriperioodika komplekteerimine Valga Keskraamatukogu kaudu.
* 2023. aasta lõpus hakkas Tõrva raamatukogu Valga Keskraamatukokku edastama valla raamatukogude koondtellimust.
* e-raamatuid ei soetatud.

3.1.1 Raamatu komplekteerimine **(trükis + e-raamat)**

* Raamatutele kulus maakonnas 78,6% komplekteerimissummast (sellest riigilt 52,0% ja omavalitsustelt 48,0%). Selle eest osteti 6 683 eks. raamatuid (keskmine hind oli 16.06 eurot).

Valga vallas kulus 3 672 raamatu (keskmine hind oli 15.87 eurot) komplekteerimiseks 79,4% komplekteerimissummast (riigilt 53,6% ja vallavalitsuselt 46,4%).

* Maakonna raamatukogud ostsid 2023. aastal 651 raamatut vähem kui 2022. aastal. Põhjused:
* raamatute komplekteerimiseks kulunud summa oli veidi vähem,
* ostetud raamatu keskmine hind tõusis ca 8,1% (1.21 eurot).

***- Annetusena*** lisandus kogudesse 1 534 eks. raamatuid (18,7% raamatute juurdetulekust), sh Valga vallas 229 eks. (5,9%).

* Läbi Valga Keskraamatukogu komplekteerimisosakonna lisandus maakonna raamatukogude kogudesse 148 eks. annetusi, mis saadi eraisikutelt ja asutustelt.
* Suurema osa annetustest – 733 eks. (47,8%) – moodustasid Hummuli raamatukogu kooliraamatukogu põhikogust arvele võetud raamatud.

Annetused rikastasid raamatukogude kogusid ning lugejatel oli suurem valikuvõimalus.

***- Kogude kasutatavus ja seosed lugejate sihtrühmadega***

Suurima osa maakonna raamatukogude kogudest moodustab ***ilukirjandus*** – 65,0%, sh Valga vallas – 63,0%. Aasta jooksul

* moodustas ilukirjandus raamatute juurdetulekust 73,8%, sh Valga vallas 73,3%,
* oli ilukirjanduse laenutusi 78,5% raamatute kojulaenutustest, sh Valga vallas – 74,4%.

***Liigiline kirjandus***

* juurdetulekust: liik 3 – 376 eks. (4,6%), liik 7 – 336 eks. (4,1%), liik 1 – 295 eks. (3,6%), liik 9 – 278 eks. (3,4%), liik 5 – 201 eks. (2,4%) ja liigid 64-69 – 166 eks. (2,0%), teised liigid olid alla 2,0% juurdetulekust.
* kojulaenutused: liik 1 – 3,9%, liik 7 – 3,2%, liigid 3 ja 9 – mõlemad 3,0%, liik 61 – 2,0%, ülejäänud liigilise kirjanduse laenutused jäid alla 2,0% kojulaenutustest.

***Võõrkeelset kirjandust*** lisandus maakonnas kogudesse 83 eks., s.o. 1,0% juurdetulekust, sellest venekeelseid raamatuid oli 20 eks. Venekeelse kirjanduse laenutus moodustab 5,7% raamatute kojulaenutustest.

Valga maakonna raamatukogude ***raamatute laenutuste TOP5:***

1. Epner, Eero. Lembit Ulfsak (2022). (19 eks., 199 laenutust)
2. Dorbek, Mauri. Ma tahan. Ma suudan. Ma võin (2022) (18 eks., 190 laenutust)
3. Tinnuri, Urve. Nagu lainevahust tõusnud (2022) (15 eks., 152 laenutust)
4. Ernits, Marje. Kauge lähedus (2022) (15 eks., 144 laenutust)
5. Owens, Delia. Kus laulavad langustid (2019) (22 eks., 135 laenutust)

Maakonna raamatukogude kogudesse komplekteeriti 36 ***muud teavikut*** – peamiselt laua- ja kaardimängud. Mängud võimaldavad raamatukogudel mitmekesistada laste ja täiskasvanute tegevusvõimalusi.

3.1.2 Perioodika komplekteerimine

* 2024. aasta perioodika tellimiseks kulus maakonnas 28 127.- eurot (s.o. 20,6% komplekteerimiskulust), sh Valga vallas 14 135.- eurot (19,3%). Raha kulus maakonnas ca 9,5% rohkem kui 2023. aastal.
* 2023. aastal lisandus maakonna raamatukogude kogudesse
* 553 aastakäiku perioodikat, sh ajakirju 434 ja ajalehti 119 aastakäiku,
* tellitud oli neist 427 aastakäiku, sh 336 ajakirja ja 91 ajalehte.

*- Annetusena* lisandus 126 aastakäiku perioodikat, millest ajakirju 98 ja ajalehti 28, nendest

* on väljaandeid, mida raamatukogu tegelikult ei vaja,
* saavad raamatukogud kokkuleppel lugejatega väljaandeid, mida inimesed on koju tellinud ning on nõus läbiloetud andma raamatukogudele.

Sellisel juhul saavad raamatukogud allesjäänud komplekteerimisraha mõne teise väljaande hankimiseks kasutada.

***- Kogude kasutatavus ja seosed lugejate sihtrühmadega*** – perioodika laenutused moodustasid 16,8% kojulaenutustest (4 raamatukogus isegi üle 50%).

Perioodikat loetakse raamatukogudes ka kohapeal.

3.1.3 Auviste komplekteerimine

* Auviseid lisandus kogudesse 5 eks., kõik Valga Keskraamatukogusse.
* Auviseid on maakonna raamatukogude kogudes 1 401 eks. (0,4% kogudest), nende laenutusi on minimaalselt – 2023. aastal 19.

3.2 Inventuurid, mahakandmised

* 2023. aastal ei toimunud üheski maakonna raamatukogus inventuuri.
* Maakonna raamatukogude kogudest kanti maha 5 409 eks. teavikuid, nendest Valga vallas 3 193 eks.
* 2023. aastal pöörasime maakonnas tähelepanu perioodika mahakandmisele
  + vaatasime üle ja leppisime kokku säilitustähtajad,
  + selle tulemusena kanti kogudest maha ajakirju 1 010 ja ajalehti 100 aastakäiku.

4. Lugejateenindus ja raamatukoguteenused

***Muudatused teeninduskorralduses ja teenustes***

***MIRKO teenusega*** on maakonnas liitunud 11 raamatukogu: Valga Keskraamatukogu (haruraamatukogudega) ja Tõrva raamatukogu. Selle kaudu telliti raamatukogudest 116 teavikut ja laenutusi pikendati 70 korral.

***Ühendatud raamatukogud*** – 5 raamatukogu

* Hummuli raamatukogu, mis asub Hummuli Kooliga samas mõisamajas (õpikutega tegeleb kool),
* Taagepera raamatukogu, mis asub Ala Põhikooli majas.
* Hargla raamatukogu, mis asub Hargla Kooli majas,
* Lüllemäe raamatukogu (üleminek on veel pooleli),
* Tsirguliina raamatukogu, mis asub Tsirguliina Kooli majas.

***Välisteeninduspunkt*** – 1 raamatukogu

* Taagepera raamatukogul Karjatnurme külas

2023. aastal lõpetas töö Riidaja raamatukogu Leebiku välisteeninduspunkt, mis teisenes koduteeninduseks (ei olnud enam kohta, kus laenutada).

Viimane raamatukogu juures tegutsenud ***postipunkt*** Pukas lõpetas töö 01. veebruarist 2023. aastal.

Valga Keskraamatukogu haruraamatukogude jätkus 2022. aastal alanud postmarkide, ümbrike ja kaartide müük (Omniva vahenduslepingu alusel).

***Kontaktivaba teenindus***

Raamatute laenutuskapp on Tõrvas ja Valgas.

Tagastuskastid

* ***OTEPÄÄ RAAMATUKOGU*** – kõikidel raamatukogudel.
* ***TÕRVA RAAMATUKOGU*** – Tõrvas.
* ***VALGA KESKRAAMATUKOGU*** – Valgas ja 7 haruraamatukogul.

***Uued tasulised teenused***

* ***VALGA KESKRAAMATUKOGU*** haruraamatukogudes: duši kasutamine Kaagjärvel ja Soorus, saunateenus Laatres, pesupesemise võimalus Kaagjärvel ja Soorus.

***Lugejate rahulolu-uuring*** – viidi läbi veebruaris 2023. aastal ***OTEPÄÄ RAAMATUKOGUS.***

Ankeedile vastas 95 inimest, sh 55 Otepääl.

* Raamatukogud võiksid olla avatud iga päev (5 raamatukogu töötavad osalise tööajaga).
* Ruumid ei ole piisavalt valgustatud ja vajavad kaasajastamist; Otepääl sooviti eraldatud kaugtöökohta, lastele mänguruumi.
* Üritustest sooviti kohtumisi kirjanikega, raamatuesitlusi, -tutvustusi ja ettelugemisi, klubilist tegevust (raamatuklubi, mälumängud, luule- ja kirjandusõhtud), vallaametnike küllakutsumist, rahvakalendritähtpäevade tähistamist vastavate ettevõtmistega.
* Lisateenustest sooviti (juba olemasolevaid) printimise ja paljundamise ning arvuti kasutamise võimalust (sooviti siiski uuemaid arvuteid); uue teenusena sooviti raamatute laenutuskappi ja tagastuskasti; Otepääl uiskude-suuskade-tööriistade laenutamist, postmarkide, kilekottide ja raamatute kattekaante müüki, tee või kohvi pakkumist, vee- ja snäkiautomaati.
* Soovitati, et raamatukogu peaks end paremini turustama – kasutades selleks sotsiaalmeediat, aga ka kodulehel võiks rohkem tutvustada üritusi ja uusi raamatuid.

Läbiviidud kasutajauuringu vastuste abil sai raamatukogu oma hetke tööd hinnata ja saab lähituleviku ettevõtmisi paremini planeerida.

Soovitus tagastuskastide osas on juba ellu rakendatud – olemas kõikidel valla raamatukogudel.

4.1 Avaliku teabe kättesaadavaks tegemine

* Avalik teave on kättesaadav kasutajaarvutite abil, vajadusel nõustatakse ja soovi korral on võimalik kasutajakoolitus (peamiselt individuaalne).
* Kõikides maakonna raamatukogudes on olemas internetiühendus (enamasti ka wifi kasutamise võimalus) ning 44 kasutajaarvutit (3 võrra rohkem kui 2022. aastal), sh Valga vallas 28. Kõikides raamatukogudes on printimise võimalus.
* Kasutajaarvuti puudub 2 raamatukogus: Otepää raamatukogu Keeni haruraamatukogus (kasutada saab kõrvalruumis asuva noortekeskuse arvutit) ja Tõrva raamatukogu Hummuli haruraamatukogus (kasutada saab töötaja arvutit).
* Arvutite kasutamine on võimalik raamatukogude lahtiolekuaegadel.
* Raamatukogudes on võimalik tutvuda erinevate arengukavade ja detailplaneeringutega, osaleda arvamusküsitlustel (2023. aastal Valga Vallavalitsuse rahuloluküsitlus).
* Raamatukogudesse on tellitud maakonnaleht ning vähemalt 1 üleriigiline päevaleht (võib olla ka digivariant).

4.2 Raamatukogu kasutamine ja teenused**. Üldistav ja muutusi näitav kokkuvõte**

Tabel 6

|  |  |  |  |
| --- | --- | --- | --- |
| **Raamatukogu** | **Lugejad**  **2022** | **Lugejad**  **2023** | **muutus**  **(+-)** |
| **Maakond** | 7 768 | 7 662 | -106 |
| **sh Valga** | 3 546 | 3 509 | -37 |

Tabel 7

|  |  |  |  |  |  |  |
| --- | --- | --- | --- | --- | --- | --- |
| **Raamatukogu** | **Külastused**  **2022** | **Külastused**  **2023** | **muutus**  **(+-)** | **Virtuaal-külast.**  **2022** | **Virtuaal-külast.**  **2023** | **muutus**  **(+-)** |
| **Maakond** | 123 573 | 122 483 | -1 090 | 114 585 | 201 944 | +87 359 |
| **sh Valga** | 71 008 | 67 215 | -3 793 | 114 411 | 193 295 | +78 884 |

Tabel 8

|  |  |  |  |  |  |  |
| --- | --- | --- | --- | --- | --- | --- |
| **Raamatukogu** | **Laenutused**  **2022** | **Laenutused**  **2023** | **muutus**  **(+-)** | **Päringud**  **2022** | **Päringud**  **2023** | **muutus**  **(+-)** |
| **Maakond** | 223 376 | 219 890 | -3 486 | 4 420 | 3 214 | -1 206 |
| **sh Valga** | 112 354 | 104 359 | -7 995 | 1 107 | 359 | -748 |

* Hõlve oli maakonnas 27,4%, Valga vallas 22,7%.
* Raamatukogu kasutajatest oli laenajaid 84,7%, Valga vallas 87,3%.
* Külastusi oli 1 kasutaja kohta keskmiselt 16, Valga vallas 19,2.
* Laenutustest moodustasid kojulaenutused 88,8%, Valga vallas 93,1% (2022. aastal vastavalt 88,7% ja 90,0%).
* Kõik raamatukogu kasutamise põhinäitajad maakonnas vähenesid, aga valdade kaupa vaadates Otepää vallas tõusid.
* Virtuaalkülastused tõusid 76,2% võrra – raamatukogude kodulehti kasutatakse rohkem informatsiooni ja raamatute otsimiseks.

Mõju võisid avaldada

* lugejate osas – elanikkond vananeb ja noori lugejaid ei tule juurde,
* külastuste arv oli 2022. aastal suurem raamatukogude aasta tõttu, kui raamatukogudes korraldati rohkem erinevaid üritusi, mis tõid inimesi raamatukokku; jätkuvalt on suurem konkurents inimeste vabale aja sisustamisele (mõju ka laenutuste arvule),
* laenutuste osas – raamatukogud ei saa kõikide lugejate huve arvestavat kirjandust tellida (raamat on kallim, komplekteerimisraha enam-vähem samas suurusjärgus), inimesed saavad juba kodus välja selgitada, kas ja kus nende soovitud raamat(ud) on olemas (ei pea enam selleks raamatukokku tulema), see avaldab mõju ka külastuste arvule.

**\* Infopäringud**

* Infopäringute arv langes 27,3%.
* Enamasti uuritakse raamatute leidumuse kohta (nii kohalikus kui ümbruskonna raamatukogudes), autori erinevate teoste või sarjade kohta.
* Küsitakse kohalikke puudutavat informatsiooni: ühistranspordi graafikud, vajalike inimeste kontakte (ametnik vms.), ürituste kohta jne.
* Aasta-aastalt on suund päringute vähenemisele – inimesed ei otsi enam informatsiooni raamatukogust, vaid teadmiste allikas on neil nutitelefoni ja mobiilse interneti toel alati taskus kaasas.
* Raamatukogu poole pöördutakse siis, kui on vaja põhjalikumat informatsiooni (sh koduloolist).

Mõned teemad

* Riidaja kooli ajalugu ja pildid,
* Valga Õmblusvabriku ajalugu,
* Heljo Männi elulugu ja looming,
* rasvapallide meisterdamise juhend,
* raamat harjutamiseks nõrgale lugejale,
* hauaplatsi otsing kalmistu.ee keskkonnas jms.

Tabel 9

|  |  |  |  |  |  |  |
| --- | --- | --- | --- | --- | --- | --- |
| **Raamatukogu** | **Virtuaalürituste arv** | | **Virtuaalüritustel osalejate arv** | | **Virtuaalürituste järelvaatajate arv** | |
| **2022** | **2023** | **2022** | **2023** | **2022** | **2023** |
| **Maakond** | 21 | - | 229 | - | 1 137 | - |
| **sh Valga** | 21 | - | 229 | - | 1 137 | - |

Tabel 10

|  |  |  |  |  |  |  |
| --- | --- | --- | --- | --- | --- | --- |
| **Raamatukogu** | **Virtuaalkoolituste arv** | | **Virtuaalkoolitustel osalejate arv** | | **Virtuaalkoolituste järelvaatajate arv** | |
| **2022** | **2023** | **2022** | **2023** | **2022** | **2023** |
| **Maakond** | - | - | - | - | - | - |
| **sh Valga** | - | - | - | - | - | - |

Tabel 11

|  |  |  |  |  |
| --- | --- | --- | --- | --- |
| **Raamatukogu** | **Virtuaalnäituste arv**  **2022** | **Virtuaalnäituste arv**  **2023** | **Virtuaalnäituste külastajate arv**  **2022** | **Virtuaalnäituste külastajate arv**  **2023** |
| **Maakond** | 2 | - | - | - |
| **sh Valga** | 2 | - | - | - |

* Seoses koroonaolukorra normaliseerumisega kadus ka vajadus virtuaalüritusi korraldada, sest inimesed eelistavad silmast silma kohtumist ja suhtlemist.
* Valga Keskraamatukogu haruraamatukogudes (v.a. Hargla ja Õru) on korraldatud Valga väärikate ülikooli loengute veebiülekannete jälgimise võimalus.

4.3 RVL teenindus

* Raamatukogudevahelise teeninduse kasutamine suurenes maakonnas ca ¾ võrra.
* RVL on tänuväärne võimalus pakkuda lugejatele raamatuid, mida oma kogus ei ole (peamiselt vähese lugejahuvi tõttu, aga ka raamatu pideva kallinemise tõttu on võimalus vähem osta). See toob endaga samas kaasa ka regionaalse erisuse – raamatukogudel, kus komplekteerimisraha võimaldab suuremat valikut uudiskirjandust, on lugejatel kiirem ja parem ligipääs raamatutele, teised peavad ootama.
* Peamiselt kasutatakse maakonnasisest RVLi, mida toimetas raamatukoguhoidja ise, aga kasutati ka teisi võimalusi (peamiselt läbi Valga Keskraamatukogu) või inimesi.
* Väljastpoolt maakonda tellis raamatuid ainult Valga Keskraamatukogu (25), välja laenutasid Otepää ja Puka raamatukogu.

## 4.4 Laste- ja noorteteenindus

4.4.1 Laste- ja noortekirjanduse komplekteerimine

* Laste- ja noortekirjanduse komplekteerimisel lähtutakse Eesti Lastekirjanduse Keskuse soovitustest ning auhinnatud laste- ja noorteraamatute nimekirjadest, laste ja noorte lugemishuvist ning kooli soovituslikust kirjandusest, tellimisel tehakse koostööd ka kooliga. Suurem rõhk on ilukirjandusel, aimekirjandust ostetakse vähem (Valga Keskraamatukogu lasteosakonnas – ca 25% juurdetulekus).
* Laste- ja noortekirjandust komplekteeritakse 1 eks. kaupa, v.a. Valga Keskraamatukogu lasteosakond (kooli soovitusliku kirjanduse, suvelugemise ja „Lugemisisu“ programmi raamatud).
* Raamatukogud on hakanud vastavalt võimalustele vanemaid (ja sageli lagunenud) kooli soovitusliku kirjanduse nimekirjas olevaid raamatuid uute trükkide vastu vahetama.
* Laste- ja noortekirjandust
* osteti maakonna raamatukogudesse 1 288 eks. (keskmise hinnaga 11.78 eurot), komplekteerimiseks kulus 14,1% raamatute komplekteerimissummast (Valga vallas – 738 eks.; 11.66 eurot; 14,8%),
* lisandus annetusena kogudesse 440 eks., sellest suurem osa Hummulis – 354 (Valga vallas – 31 eks.).
* Laste ja noorte ilukirjandus moodustas maakonna raamatukogude kogudest 27,8%, laenutused lastele moodustasid 13,8% kojulaenutustest (Valga vallas vastavalt 29,6% ja 13,2%).
* Raamatukogudesse oli tellitud ka laste ja noorte ajakirju „Täheke“ (15), „Hea Laps“ (6), „Miki Hiir“ (4), „Minu Maailm“ (3), „Värske Rõhk“ (3) ja „Angelina Ballerina“ (1), aga huvi nende vastu oli vähene – laenutusi oli kokku 692 (nii uued kui vanemad).

Hangitud raamatud rikastasid nii laste kui noorte lugemislauda (noorteraamatuid loevad ka täiskasvanud), ajakirjad mitte nii väga.

### 4.4.2 Laste ja noorte raamatukogu kasutamine

Tabel 12

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Rmtk** | **Lug-d 2022** | **Lug-d 2023** | **muutus**  **(+-)** | **Külast-d 2022** | **Külast-d 2023** | **muutus**  **(+-)** | **Laenut-d 2022** | **Laenut-d**  **2023** | **muutus**  **(+/-)** |
| **Maakond** | 2 431 | 2 421 | -10 | 32 661 | 35 607 | +2 946 | 25 075 | 26 862 | +1 787 |
| **sh Valga** | 1 234 | 1 200 | -34 | 18 538 | 20 316 | +1 778 | 11 617 | 12 808 | +1 191 |

* Raamatukogude kasutajatest moodustasid lapsed 31,6%, laste külastused 29,1% ja laenutused lastele 13,8% (Valga vallas vastavalt 34,2%, 30,2% ja 13,2%).
* Kogu maakonna näitajatest vähenes ainult lastest lugejate arv (0,4% võrra).
* Kui vaadata laste raamatukogude kasutamist valdade kaupa, siis kõik näitajad Otepää vallas tõusid ja Tõrva vallas langesid, Valga vallas vähenes ainult kasutajate arv.

***Kasutamisele avaldasid mõju***

* lastest lugejate vähenemisele – väiksem laste arv (Valga vallas), Tõrvas ei ole lapsed leidnud teed tagasi raamatukokku peale lasteraamatukogu tegevuse lõpetamist,
* külastuste kasvule aitasid kaasa kohtumised kirjanikega, erinevad tegevused ja koolitused, mida raamatukogud pakuvad, samuti lugemisprogrammides osalemine,
* laenutuste arvu kasvule aitasid kaasa „Lugemisisu“ programm maakonna 8 raamatukogus ja Valga valla suvelugemine.

4.4.3 Laste- ja noorteteenindus, sh lugemisharjumuste kujundamine ja arendamine

Lastest ja noortest kasvavad tulevased lugejad, seepärast on järjepidev töö nendega väga oluline. Valla keskraamatukogudest on Otepääl ja Valgas lastetööga tegelemas eraldi inimesed, Tõrvas sellist inimest ei ole.

* Lugemisharjumuse kujundamine algab eelkõige ***kodust*** – esmane tutvus raamatute, lugemise ja raamatukoguga peaks algama juba eelkoolieas (Lüllemäe raamatukogus tegutses väikelaste loovring, Tõrva lastetuba ja Valga Keskraamatukogu lasteosakonna lastenurk sisustati lastepärase mööbliga).
* Töö laste ja noorte lugemisharjumuse kujundamisega on aktiivsem nendes raamatukogudes, mis asuvad ***lasteaia ja/või kooliga*** samas asulas, väga vajalik on õpetajatepoolne huvi ja valmidus koostööks – korraldatakse üritusi, külastusi, ettelugemisi, meisterdamisi vms. kas raamatukogus või lasteaias/koolis (5 ühendatud kooli- ja rahvaraamatukogu; Valga Keskraamatukogu lasteosakond käis õppeperioodil kord kuus raamatuid laenutamas lasteaias Kaseke; Lüllemäe raamatukogus toimusid põhikooli 5.-9. klasside kirjandustunnid; jutuvestmisfestival „Ööbikuööd“ Valga valla 7 raamatukogu, lasteaia ja/või kooli koostöös; korraldati 82 „Lugemisisu“ tundi, 38 raamatukogutundi, 7 liiklustundi).
* ***Koostöö noortekeskustega*** võib tuua noori raamatukokku (Tõrva valla kahes raamatukogus on raamatukoguhoidjana ametis piirkonna noorsootööspetsialist, Valga Keskraamatukogu lasteosakond on osalenud ja Lüllemäe raamatukogu korraldanud koos Valga Avatud Noortekeskusega üritusi).
* Raamatute ja lugemise populariseerimisele aitavad kindlasti kaasa ***kohtumised*** lastekirjanike või teiste inspireerivate inimestega, mis avardavad laste kultuurikogemust ja tõstavad huvi raamatute vastu (2023. aastal toimus maakonnas 9 kohtumist).
* Raamatukogud korraldavad erinevaid ***konkursse ja viktoriine***, mis annavad võimaluse võtta kätte raamat, mida lugeda ja uurida (Valga Keskraamatukogu lasteosakond korraldas maakondlikke konkursse).
* Lastele ja noortele pakutakse ***ajaveetmise võimalust*** – lugemispesad, lauamängud, arvutid, meisterdamised, õpitoad jms. Kohapeal aega veetes jääb nii mõnigi kord silma huvitav raamat, mida kohapeal sirvida ja võib-olla ka koju laenutada (Kaagjärve ja Lüllemäe raamatukogus jätkasid tegutsemist laste kunstiringid, lauamängupäevad Ritsu ja Sooru raamatukogus).
* Erinevad ***lugemisprogrammid*** on tõstnud laste lugemishuvi ja raamatukogude kasutamist:
* „Lugemisisu“ programmi 6. hooajaga oli liitunud 8 raamatukogu,
* kirjastuse Päike ja Pilv programmiga „Meie väike raamatukogu“ 1 raamatukogu,
* Valga valla raamatukogude suvelugemise programmis osalesid kõik valla 10 raamatukogu (lapsi osales 222).

Tänu lugemisprogrammidele oli ***Valga valla raamatukogu laenutuste TOP5-s*** 4 lasteraamatut:

1. Widmark, Martin. Karnevalimõistatus (2023) – 109 laenutust
2. Henno, Sass. Mereröövlimäng (2005, 2022) – 107 laenutust
3. –
4. Tomusk, Ilmar. Julius, mida sina suvel tegid? (2022) – 95 laenutust
5. Gutman, Colas. Kirbu-Krants läheb kooli (2022) – 91 laenutust

* Lastele ja noortele koostati 106 ***näitust/väljapanekut*** (Valga vallas 58), mis on hea võimalus tuua raamat näoga lugeja poole.
* uudiskirjanduse väljapanekud, lisaks muudel teemadel – peamiselt lastekirjanike ja lasteraamatute illustraatorite juubelid, erinevad tähtpäevad, aga ka muud teemad.
* Kaagjärve raamatukogu kaasas lapsi väljapanekute koostamisse, Hummuli raamatukogu lasi läbi aasta lastel raamatuid hinnata (kuust kuusse muutuv väljapanek „Ilus lasteraamat“).

4.4.4 Laste- ja noorteüritused

* Lastele ja noortele korraldati 347 erinevat üritust, osalejaid oli 6 226, sh Valga vallas 256 üritust 5 056 osalejaga.
* Korraldatud laste- ja noorteüritused olid suunatud lugemise propageerimisele ja raamatukogude tutvustamisele, aga ka laste ja noorte vaba aja sisustamisele (vt. LISA 4 ja p. 4.4.3 Laste- ja noorteteenindus).

LISA 4

4.5 Erivajadustega sihtrühmade teenused

Tabel 13

|  |  |  |  |
| --- | --- | --- | --- |
|  | **Kordade arv** | **Teenuste arv** | **Kasutajate arv** |
| ***OTEPÄÄ RAAMATUKOGU*** | **145** | **1** | **37** |
| Keeni/Sangaste | 132 | 1 | 34 |
| Kuigatsi | 3 | 1 | 2 |
| Nõuni | - | - | - |
| Puka | - | - | - |
| Pühajärve | 10 | 1 | 1 |
| Otepää | - | - | - |
| ***TÕRVA RAAMATUKOGU*** | **41** | **1** | **19** |
| Hummuli | 5 | 1 | 3 |
| Riidaja | 12 | 1 | 10 |
| Ritsu | - | - | - |
| Taagepera | 23 | 1 | 5 |
| Tõrva | 1 | 1 | 1 |
| ***VALGA KESKRAAMATUKOGU*** | **261** | **1** | **22** |
| Hargla | 77 | 1 | 4 |
| Kaagjärve | - | - | - |
| Koikküla | 35 | 1 | 3 |
| Laatre | - | - | - |
| Lüllemäe | - | - | - |
| Sooru | - | - | - |
| Tagula | 56 | 1 | 7 |
| Tsirguliina | 65 | 1 | 5 |
| Õru | - | - | - |
| Valga | 28 | 1 | 3 |

* Maakonna raamatukogud pakuvad ainult koduteenindust, selle kasutajatele vahendati 2 727 teavikut.
* Koduteeninduse võimaluse kohta on informatsioon raamatukogude kodulehtedel ja kohapeal, sotsiaaltöötajaid teavitatakse sellisest võimalusest.
* Koduteenindust ei osutanud 9 raamatukogu. Põhjused, miks seda ei osutatud:
* teenust ei ole soovitud, kuigi seda on pakutud,
* teenust vahendab sotsiaaltöötaja või pereliige/naaber,
* raamatukoguhoidjal ei ole transpordivõimalust.
* Vajaduse tekkides otsitakse soovijale sobilik lahendus.

Tabel 14

|  |  |  |
| --- | --- | --- |
| **Teenused teistele asutustele** | **Ürituste arv** | **Osavõtjate arv** |
| **Raamatuesitlused Sangaste Kodus** – Sangaste raamatukogu | 5 | 69 |
| **Muinasjuttude ettelugemine Kodijärve hooldekodu elanikele** – Nõuni raamatukogu | 4 | 28 |

4.6 Raamatukogu kui kohalikku pärandit jäädvustav, elukestvat õpet toetav ja vabaaja võimalusi pakkuv kultuurikeskkond

4.6.1 kohalikul tasandil

Raamatukogud pakuvad külastajatele lisaks traditsioonilistele teenustele vaba aja veetmise võimalusi, tuge elukestvaks õppeks ning rikastavad piirkonna kultuurikeskkonda korraldatud ürituste ja näitustega.

Maapiirkondades teenuste säilitamiseks on raamatukogud ***partneriteks ka kohalikele omavalitsustele***, aidates vajadusel (ja eelneva koolituse läbimise järel) pakkuda inimestele täiendavalt vajalikke teenuseid.

* Valga vallavanem töötas ja kohtus elanikega Kaagjärve, Koikküla, Laatre, Lüllemäe, Sooru ja Õru raamatukogus,
* Kaagjärvel toimus vallvalitsuse korraldatud kohtumine AS Valga Vesi esindajatega ja Õrus Omniva esindajaga,
* Ritsus ja Taageperal toimus kohtumine Tõrva vallavanemaga,
* Hummulis toimus Tõrva vallavolikogu koosolek,
* Ritsus vallavalitsuse korraldatud kogukondade koosolek seoses kriisiplaani kirjutamise projektiga,
* koostöös Valga Vallavalitsusega andis Valga Keskraamatukogu välja 8. August Gailiti nimelise novelliauhinna (Katariina Libe „Enesetapja“),
* Valga Vallavalitsus korraldas valla 6. sünnipäeva ja liikumisaasta tähistamiseks ülelinnalise orienteerumismängu, mille üks kontrollpunkt oli Valga Keskraamatukogus.

***Raamatukogude omavaheline koostöö*** jätkus – õppereis Tõrva piirkonna raamatukogudesse ja koolitusreis Harjumaale võimaldas suhtlemist kolleegidega vabamas keskkonnas, valla keskraamatukogud korraldavad ühiseid koosolekuid, komplekteerimise ja RVLi osas toimub parem koordineerimine.

Raamatukogu on kogukonnale avatud ning tuge pakkuv keskkond, mis on samas neutraalne, ***roll kogukonnas*** sõltub kohalikest oludest (kas läheduses on haridus- või kultuuriasutus, kogukonnast, kellega koostööd teha ja sellest, kui aktiivne on raamatukoguhoidja ise).

Tõrva valla kolm raamatukogu – Hummuli, Ritsu ja Taagepera – veavad kogukonna ja külaelu erinevaid üritusi (külaseltsi ülesannetes), sh Hummuli ja Ritsu teevad ka noorsootööd.

Raamatukogude ruumides oli elanikel võimalik osaleda

* koosolekutel
* Kaagjärve – korteriühistute, lasteaia ja kogukonna aktiivi koosolekud,
* Laatre – kogukonna koosolekud,
* Ritsu – Tõrva Naiskodukaitse aastakoosolek,
* Taagepera – Ala Külaseltsi ja Taagepera Jaani kiriku nõukogu koosolekud,
* Tsirguliina – Valga Pensionäride Ühenduse koosolek,
* Valga – Eesti Genealoogia Seltsi Valgamaa osakonna koosolekud.
* ringides ja klubides
* naisteklubi Kaagjärvel ja Laatres,
* meeste klubi „Tunnike, kaks mängimas“ Tagulas,
* väärikate klubi Koikkülas ja Tagulas,
* raamatuhuviliste Švejki klubi Otepääl, raamatuklubi Pukas,
* ristsõnalahendajate klubi RISTIK (kevadel) ja jututuba Taageperal,
* kolmapäevaklubi Tsirguliinas,
* mulgi keele ring Tõrvas,
* lauamängupäevad ja -õhtud toimusid Kaagjärvel, Laatres, Ritsul ja Soorus.
* koolitustel ja õpitubades
* Keeni – tassiküünla, salvrätitehnikas õuelaterna ja õieseebi valmistamise töötuba ja taaskasutuse töötubade sari „Vanale raamatule uus elu“,
* Koikküla – tervisliku toitumise praktilised koolitused,
* Laatre – munade värvimise ja ajalehtedest punutiste valmistamise töötuba,
* Lüllemäe – täiskasvanute kunstiring ja käsitöötraditsioonide õpitubade sari,
* Ritsu – korvtoolide punumise ja siidlillede meisterdamise õpitoad, sushi valmistamise ja roosikasvatuse koolitused ning koolitus noortele „Ideest omaalgatusprojektini“,
* Sangaste – Epp Margna kaks maalimise töötuba „Kodu on minu kindlus“, märgvilditud seebi, õieseebi, tassiküünla, salvrätitehnikas õuelaterna ja jõuluehete valmistamise õpitoad, koolitus „Ise valmistatud toidukingitused ja kodused jõuluroad“,
* Taagepera – pontšikute ja jõulukringli valmistamise töötoad,
* Tsirguliina – vaselistega ripatsi meisterdamise töötoad.

Valga valla 7 raamatukogus oli eakatel võimalik jälgida Valga väärikate ülikoolis toimuvate loengute veebiülekandeid (koostöös valla projektijuhiga).

Valga Keskraamatukogu korraldas läbi aasta raamatukogu kodulehel kirjandusmängu „Kes sellel kuul on sündinud…“.

Lüllemäe ja Tagula raamatukogus toimus PRIA toetuste taotlemise nõustamine.

Pakutakse ka erinevaid teenuseid

* Valga valla raamatukogudes müüakse postmarke, ümbrikke ja postkaarte,
* raamatukogudes-kogukonnakeskustes on duši kasutamise ja pesupesemise võimalus (Kaagjärvel, Soorus, Taageperas),
* Laatre ja Ritsu raamatukogu hallata on kogukonna saun, mis asub samas majas.

Raamatukogude ***peamised koostööpartnerid*** on haridus- ja kultuuriasutused ning kohalikud organisatsioonid (sh MTÜd):

* Kaagjärve – kogukonnaüritused koostöös seltsinguga JMKE,
* Keeni ja Sangaste – koostöös MTÜga August Gailiti Sünnikodu Seltsi ja August Gailiti muuseumitoaga korraldati mitu suuremat üritust,
* Koikküla – koostöö MTÜga Valga Abikeskus (tutvustati ukraina sõjapõgenikele eesti rahvakalendri tähtpäevade kombeid) ja MTÜga Koikküla Külaselts (tervisliku toitumise koolitus),
* Kuigatsi – koostöö külamajas tegutsevate MTÜdega Iseseisvalt Iseendaks ja Kodupaiga Külaselts,
* Laatre – koostöö Laatre vabaajakeskuse osas MTÜga Laatre Heaks,
* Riidaja – koostöös Riidaja Kultuurimajaga toimetati Riidaja küla esmamainimise 800. aastapäeva (koguti koduloolist materjali) ja Muinsuskaitseameti spetsialist juhendas talguid mõisahoones,
* Ritsu – koostöö Riidaja ja Taagepera kogukondadega,
* Sooru – koostöö MTÜga Sooru Külakeskus
* Taagepera – koostas küsimusi Mulgi Kultuuri Instituudi kahele mälumängule,
* Tsirguliina – koostöö Tsirguliina rahvamaja ning MTÜga Joude (ühised üritused),
* Tõrva – koostöös Mulgi Kultuuri Instituudiga toimub raamatukogus mulgi keele ring ja koostöös Tarvastu piirkonna raamatukogudega toimus koolitusreis Soome,
* Valga – lasteosakond korraldab koostöös maakonna koolidega maakondlikke konkursse ja nendele auhindade ostmist toetas rahaliselt Valgamaa Arenguagentuur,
* Valga Kultuuri- ja Huvialakeskuse laste kunstiring toimub Kaagjärvel ja Lüllemäel,
* erinevad kohtumised lastekirjanikega toimusid koolides.

Valga valla raamatukoguhoidjad moodustasid aasta algul MTÜ Võtmehoidja, et selle kaasabil pakkuda sisukamaid tegevusi raamatukogudes.

Raamatukogudes toimus ***raamatuesitlusi ning kohtumisi*** kirjanike ja huvitavate inimestega:

* ***Kristi Ilvese*** raamatu ***„Minu Mulgimaa“*** esitlus Tõrva raamatukogu poolt Tõrva Tule-Päevade ajal keskväljakul,
* ***Elmar Orava*** raamatu ***„Peatu hetkeks, rändaja“*** esitlus Tõrvas ja Kaagjärvel,
* Taagepera raamatukogu ja Ala Külaseltsi korraldatud küünlapäeva üritusel ***esitles*** oma raamatut ***„Pärimuslikud märgid ja sümbolid Eestis“*** folklorist ***Reet Hiiemäe***,
* ***Toomas Pauri*** raamatu ***„Mees, kes aitas Arnold Rüütli presidendiks“*** esitlus Valgas,
* kirjanik ***Henriko Uibo*** Otepääl,
* kirjanik ja luuletaja ***Contra*** Keeni Põhikoolis,
* tõlkija ***Maia Planhof*** Sangastes,
* Riigikogu liige ***Igor Taro*** Kaagjärvel, Kuigatsis, Lüllemäel, Otepääl ja Valgas,
* kirjanik ja semiootik ***Valdur Mikita*** Pukas,
* kirjanik ***Ilmar Trull*** Pühajärve Põhikoolis,
* kirjanik ***Ilmar Tomusk*** Pühajärve Põhikoolis,
* kontsert-kohtumine ***Voldemar Kuslapiga*** Tõrvas
* kirjanik ja kirjastaja ***Epp Petrone*** Kaagjärvel ja Ritsus,
* jutuvestja ***Ena Mets*** Harglas, Soorus, Tsirguliina ja Õrus,
* ornitoloog ***Margus Ots*** (MTÜ Linnuvaatleja) viis Sangaste mõisa pargis läbi Keeni raamatukogu korraldatud linnuhommiku „Kas on linnukesel muret?“,
* folkloristid ***Reet Hiiemäe ja Mare Kõiva*** rääkisid pärimusest ja oma raamatutest Tsirguliina raamatukogu 100. sünnipäeva üritusel,
* ajakirjanik ja kirjanik ***Üllar „Myrakas“ Priks*** esines Kaagjärve raamatukogu 110. sünnipäeva üritusel,
* näitleja ***Merilin Kirbits*** esines Tagula raamatukogu 105. sünnipäeva üritusel,
* kohtumine Tsirguliina rahvamaja juhataja ***Kristiina Erstoga*** Tsirguliinas,
* kohtumine Tõrva vallavanema ***Helen Eliasega*** Ritsus ja Taageperal,
* kunstnik ***Nansy Raudsik*** avas näitust „Müstika ja müstitsism“ ja rääkis piltide tekkeloost Tsirguliina raamatukogus,
* Valgas toimus kohtumine Valgamaa kirjanike ***Ene Arikaineni, Hanno Valdmanni ja Elmar Oravaga***,
* kirjanik ***Heiki Vilep*** inspireeris noori luuletajaid maakondlikul Luuleprõmm 2023 Valgas,
* kirjanik ***Juhani Püttsepp*** esines „Lugemisisu“ 5. hooaja lõpetamisel Valga Põhikoolis,
* kirjastaja ***Madli Zobel*** (MTÜ Lasteraamat) esines „Lugemisisu“ 6. hooaja avaüritusel Valga Põhikoolis,

Valga valla raamatukogud olid 2023. aastal Eesti Rahvakultuuri Keskuse ***jutuvestmisfestivali „Ööbikuööd“*** partneriks lasteaedades ja koolides, kus toimusid

* Sandra Lange maski- ja nukuetendus „Sinitriibuline unistus“ (Harglas, Lüllemäel ja Tsirguliinas),
* Jane Meresmaa-Roosi muinasjutujooga (Harglas, Kaagjärvel, Lüllemäel, Tsirguliina, Õrus ja Valgas lasteaias Buratino),
* Ivar Letti etendus „Tunded udus“ (Valga Põhikoolis ja lasteaias Kaseke).

Karilatsi Vabaõhumuuseum esines programmiga „Teater kohvris“ Valga valla suvelugemise lõpuüritusel.

Maakonna raamatukogudes korraldati 759 ***üritust*** (osalejaid 10 926), sellest Valga Keskraamatukogus 559 (osalejaid 7 755) (arvudes sisalduvad lastele korraldatud üritused).

Kõik raamatukogudes toimuvad üritused suurendavad raamatukogude külastuste arvu, aga mõju laenutuste arvu kasvule ei oska öelda.

***Näitusi ja väljapanekuid*** korraldati 324, sellest Valga Keskraamatukogu 199 (sisalduvad lastele korraldatud näitused ja väljapanekud).

Peamiselt korraldatakse raamatunäitusi ja -väljapanekuid erinevate tähtpäevade puhul (autorite juubelid, rahvakalendri tähtpäevad jms.). Need aitavad raamatute laenutusele kaasa, sest lugejad võivad sealt leida raamatuid, mida nad sooviksid lugeda (enamasti võib väljapanekutelt raamatuid kohe koju laenutada).

Muud näitused:

* Kaagjärve – näitused „Kaagjärve raamatukogu 110“, „Postkaardid Valga maakonna vaatamisväärsustest“, „Eesti vanad jõulukaardid“ ja 5-11aastaste laste kunstiringi töödest, Urmas Zutise maalide näitus-müük,
* Kuigatsi ja Sangaste – Krista Tomsoni magistriprojekti põhjal koostatud näitus „Kes ma olen?“ (romaani „Tõde ja õigus“ tegelaste iseloomuomadused),
* Lüllemäe – laste ja täiskasvanute kunstiringi tööde näitus,
* Riidaja – kodulooline näitus „Riidaja 800 – moodsalt arhailine“,
* Ritsu – Simona Lassi digikunsti ja isetehtud jõulukuulide näitused,
* Taagepera – Taagepera raamatukogu 100. aastapäeva roll-up näitus, Raido Reinsalu fotonäitus „Aasia elu hetked: tänavate saginast püha vaikuseni“, Ülle Rosenbergi Mulgi kihelkonna raamatute joonistuste näitus, Valga Gümnaasiumi rändnäitus „Ava süda“, vaipade ning kinnaste ja sokkide näitus-müük,
* Sooru – Lisette Laanoja autorinäitus „Ringdisain – auto turvapatjadest üleriided“, kodulooline näitus „Sooru 635“,
* Tagula – näitus „Tagula raamatukogu 105“,
* Tsirguliina – Nansy Raudsiku maalinäitus „Müstika ja müstitsism“, käsitöönäitus, kodulooline näitus „Tsirguliina ajalugu“ ja näitus raamatukogu 100. sünnipäevaks „Raamatukogu ajalugu ja toimetamised läbi aegade“,
* Tõrva – Ülle Laiakase käsitöö näitus „Rõõmsate värvidega soojalt vastlapäeva“,
* Valga – kodulooline näitus „Valgast laia maailma“, kaisukarude näitus (eksponeeriti raamatukogutöötajate ja nende pereliikmete kaisukarusid), installatsioon „Looduse nõud ja jõud. Inimene ja loodus algupärases eesti kooliõpikus“.
* Valga Keskraamatukogu vahendas Valga valla raamatukogudele 8 rändnäitust.

***Sidususe suurendamine***

* Alates 2004. aastast raamatukogu juures tegutsev venekeelne raamatusõprade klubi käis koos 10 korral, tähistati tähtpäevi, kuulati reisimuljeid Itaaliast ja Prantsusmaalt ning käidi ekskursioonil Viljandis ja Heimtalis.

4.6.2 riiklikul tasandil

***Eesti Rahvusraamatukogu***

* Hela Ojasaare töötuba „Valga maakonna raamatukogude teenuste kirjeldamine“ Valga Keskraamatukogu koolituspäeval,
* Kristel Raesaare ettekanne rahvaraamatukogude arendusprojektidest („kiirendist“) Valga Keskraamatukogu koolituspäeval,
* installatsioon „Looduse nõud ja jõud. Inimene ja loodus algupärases eesti kooliõpikus“ ja selle esitlus Valga Keskraamatukogus,
* raamatukogujuhtide koolitusreis Norrasse, kus osales Valga Keskraamatukogu direktor.

***Eesti Raamatukoguhoidjate Ühing***

* Valga Keskraamatukogu lasteosakonna juhataja osaleb lasteteeninduse toimkonna töös,
* Tsirguliina raamatukogu juhataja on Valga maakonna esindaja maaraamatukogude sektsioonis,
* projekt „Raamatukogud-muuseumid-noored“ – osalesid Lüllemäe ja Ritsu raamatukogu,

***Eesti Lastekirjanduse Keskus***

* lastekirjanduse erialapäev Valga maakonnas (maakonna raamatukoguhoidjatele ja õpetajatele),
* üle-eestiliste konkursside maakondliku vooru korraldamine – Valga Keskraamatukogu lasteosakond,
* programm „Lugemisisu“ – aasta lõpus oli sellega liitunud 8 maakonna raamatukogu.

***O. Lutsu nim. Tartu Linnaraamatukogu***

* vabariikliku Noorte Luuleprõmm 2022 maakondlik voor – Valga Keskraamatukogu lasteosakond.

***Lastekaitse Liit ja Eesti Lastekirjanduse Keskus***

* osalemine „Hea lasteraamatu“ ja „Hea noorteraamatu“ väljaselgitamises – Valga Keskraamatukogu lasteosakond.

***Kirjastus Päike ja Pilv***

* programm „Meie väike raamatukogu“ Lüllemäe raamatukogus.

***Eesti Rahvakultuuri Keskus***

* jutuvestmisfestivali „Ööbikuööd“ korraldamine Valga valla raamatukogudega koostöös

***Mulgi Kultuuri Instituut***

* mulgi keele ring Tõrva raamatukogus,
* küsimused kahele mälumängule – Taagepera raamatukogu.

***Transpordiamet***

* koolitus maakonna raamatukoguhoidjatele Valga Keskraamatukogu koolituspäeval,
* materjal ja auhinnad liiklustundide läbiviimiseks.

***Päästeamet***

* kriisiloeng „Mõtleme paar käiku ette“ Valga Keskraamatukogus.

***Tervisekassa***

* (jämesoolevähi) sõeluuringu teemaline vestlusring Valga Keskraamatukogus.

***Maaelu Edendamise SA (PRIA)***

* pindalatoetuste taotlemise alane nõustamine – Lüllemäe ja Tagula raamatukogus.

*Eesti Mälumänguliit*

* koostöös Otepää Linnaraamatukoguga mälumängu „Otepää kevad“ korraldamine Otepääl.

*Viljandi Omavalitsuste Liit*

* koostöös Otepää Linnaraamatukoguga Sakala mängude mälumänguturniiri korraldamine Viljandis.

4.6.3 rahvusvahelisel tasandil

***Valka raamatukogu***

* lastehommik Valga Keskraamatukogu lasteosakonnas eesti ja läti lastele,
* osalemine Valka jõuluturul.

4.7 Raamatukogu koolituskeskusena kasutajatele

Maakonna raamatukogudes toimus 246 koolitust, kus osales 1 915 inimest (sellest Valga vallas 136 koolitust 777 osalejaga).

***Rühmakoolitusi*** korraldati 140, osalejaid 1 798 (sellest 60 Valga vallas, osalejaid oli 695).

Rühmakoolitustest korraldati 132 ***lastele ja noortele***

* 82 „Lugemisisu“ teematundi,
* 38 raamatukogutundi, kus õpetati raamatukogu kasutama, tutvustati reegleid, korraldati teematunde raamatute ja kogude tutvustamiseks,
* 4 koolitust Otepääl raamatukogu külastanud lastele,
* Transpordiameti koostööpakkumise tulemusel korraldati Valga valla raamatukogudes 7 liiklustundi,
* Ritsu raamatukogu korraldas noortele koolituse „Ideest omaalgatusprojektini : kuidas jõuda ideest projektini“).

***Täiskasvanutele*** korraldati:

* e-riigi teenuste ja RIKSWebi kasutamise koolitusi,
* Valga Keskraamatukogus toimus Päästeameti kriisiloeng „Mõtleme paar käiku ette“.

***Individuaalkoolitusi*** toimus 106, osalejaid oli 117 (sellest 76 Valga vallas, 82 osalejale).

Peamiseks sihtrühmaks on keskealised ja vanemad inimesed, kellel oma igapäevatöös ei ole vaja olnud arvutit kasutada. Teemad:

* oskused ja teadmised arvuti ja interneti kasutamiseks,
* meilide saatmine,
* erinevate e-riigi jm. digiteenuste kasutamine,
* digiallkirja andmine,
* CV koostamine
* RIKSWebi kasutamine jne.

***Vajadus kohapealse koolituse järele*** on olemas, aga see on pigem individuaalne ja vajaduspõhine, sest inimeste oskused ja vajadused on erinevad.

4.8 Raamatukoguteenuse turundus ja väljaanded

Otepää ja Tsirguliina raamatukogul ning Valga Keskraamatukogul on ***koduleht***, kust leiab infot kontaktidest üritusteni. Tõrva raamatukogul koduleht puudub, seetõttu on esmane info leitav vallavalitsuse kodulehel.

* Olulisemaid raamatukogudes toimuvaid sündmusi kajastab valdade kodulehel olev rubriik Kalender (Tõrva, Valga) või Kultuuri- ja spordisündmused (Otepää).

Kiireim viis infot jagada ja saada tagasisidet on ***sotsiaalmeediat*** kasutades:

* ***Facebooki*** konto on 14 raamatukogul (tegelikult 16, sest Valga vallas on 2 raamatukogul ühine konto) – postitusi oli 1 713,

Tõrva valla kolm raamatukogu kasutasid toimuvast info jagamiseks teise asutuse kontot, mida nad haldasid – Ala külakeskuse (Taagepera), Hummuli külakeskuse (Hummuli) ning Ritsu noortetoa ja külakeskue (Ritsu) kontot.

* Valga Keskraamatukogul on ***Instagrami*** konto „valgavallaraamatukogud“, kuhu tehti 18 postitust.

***Meediakajastus***

* *Perioodikaväljaannetes* ilmus 34 artiklit
* vallalehtedes ilmus 12 artiklit („Otepää Teataja“ – 6, „Tõrva Teataja“ – 6), lisaks info raamatukogudes toimuvate ürituste kohta,
* maakonnalehes „Lõuna-Eesti Postimees“ ilmus 20 artiklit maakonna raamatukogudest, lisaks 4 artiklis käsitleti maakonna raamatukogudega seonduvaid teemasid,
* Viljandimaa ajalehe „Sakala“ rubriigis „Mulgi uudise“ ilmus artikkel Taagepera raamatukogu 100. aastapäeva puhul,
* ajakirja „Raamatukogu“ 2 artiklis käsitleti Valgamaaga seonduvat.
* *Raadios*
* Taagepera raamatukoguhoidja rääkis Vikerraadio mulgikeelsetes uudistes Taagepera raamatukogu 100 aastast ja enda 45 tööaastast seal.

*Väljaanded*

* Valga Keskraamatukogu kodulehele lisati „Valgamaa kodulooline kalender 2024“ ja „Eesti kirjarahva tähtpäevi 2023“.

4.9 Andmebaasid

* Kogutud koduloolised materjalid ei kajastu avalikes andmebaasides.
* Valga Keskraamatukogu poolt tehtav kodulootöö on kättesaadav raamatukogu kodulehe rubriigis „Valgamaa kodulugu“.
* Tsirguliina raamatukogu kodulehel on linnuteemaliste luuletuste andmebaas „Tsirr-tsirr“.

5. 2024. aasta tegevused

2024. aasta on ***kultuuririkkuse aasta***, raamatukogud löövad võimalusel tegemistes kaasa.

***Raamatukogude aastapäevad***: Tõrva raamatukogu – 115, Laatre raamatukogu – 110, Sangaste raamatukogu – 100, Õru raamatukogu – 80. Raamatukogudel on plaanis aastapäeva tähistada.

Oluline on tegeleda inimeste ***huvi ja harjumusega raamatukogu kasutada***:

* jätkub töö laste ja noortega (koostöö lasteaedade, koolide ja noortekeskustega),
* koostöö erinevate asutuste ja huvigruppidega – kogukonnakesksem tegutsemine ja inimeste kaasamine, erinevate teenuste pakkumine (raamatukogud on sageli ainus avalikku teenust osutav asutus külas) jms.,
* võimaluste piires võimalikult lai kirjanduse valik.

2024. aastal on plaanis

***OTEPÄÄ RAAMATUKOGU***

* võtta kasutusele raamatukogu uus logo,
* tegeleda raamatukogude siltidega ning koostöös vallaga tegeleda viidamajandusega,
* planeeritakse kohtumisi kirjanikega (kultuurkapitali projektide kaasabil),
* Pühajärve raamatukogu tegeleb 11. kooli almanahhi koostamisega,
* Sangaste raamatukogu plaanib päevakeskuse laadse teenuse väljatöötamist ja käivitamist.

***TÕRVA RAAMATUKOGU***

* vaja on luua raamatukogu nõukogu,
* raamatukogud kui kogukonnakeskused (kolm juba täidavad ka külakeskuse rolli), Riidaja raamatukogu juurde luuakse kogukonnakeskus,
* Ritsu raamatukogu jätkab õpitubade ja koolituste korraldamist.

***VALGA KESKRAAMATUKOGU***

* jätkub fookuse hoidmine raamatukogude kogukonnakesksusel – pakume tegevus erinevatele sihtrühmadele ning toome võimalusi inimestele lähemale, läheme raamatukogu seinte vahelt välja,
* keskraamatukogu lasteosakond jätkab traditsiooniliste maakondlike konkursside korraldamist,
* jätkame maakonna raamatukoguhoidjate koolitust,
* planeeritud suurem üritus on 18. oktoobril raamatukogupäevade avamine Valgas,
* jätkuvad erinevad lugemisprogrammid lastele,
* aasta algul käivitus ülevallaline lugemisbingo täiskasvanutele,
* Valgas teeme ettevalmistusi RFID-süsteemile üleminekuks (kanname süsteemsemalt maha mittevajalikke raamatuid),
* koostöö MTÜga Võtmehoidja, et inimestel oleks rohkem vahendeid ja tegevusvõimalusi raamatukogudes,
* tegeleda tuleb Koikküla ja Õru raamatukogu ruumiküsimustega.

Koostaja Kristi Simson, maakonna raamatukogude aruannete põhjal

Direktor Triinu Rätsepp

*/ allkirjastatud digitaalselt /*

# LISA 1. Personali koolitus

|  |  |  |  |
| --- | --- | --- | --- |
| **Raamatukogu** | **Koolituste arv** | **Koolitustunde/**  **koolituse maht** | **Koolituseks**  **kulutatud** |
| ***OTEPÄÄ RAAMATUKOGU*** | **20** | **749,5 h** | **450.-** |
| Keeni/Sangaste | 10 | 375 h | 45.- |
| Kuigatsi | 14 | 155,5 h | - |
| Nõuni | 5 | 39 h | - |
| Puka | 1 | 6 h | - |
| Pühajärve | 9 | 149 h | 405.- |
| Otepää (2 inimest) | 4 | 25 h | - |
| ***TÕRVA RAAMATUKOGU*** | **11** | **352 h** | **405.-\*** |
| Hummuli (2 inimest) | 3 | 52 h | - |
| Riidaja | 8 | 57 h | - |
| Ritsu | 2 | 6 h | - |
| Taagepera | 8 | 138 h | 405.- |
| Tõrva (2 inimest) | 8 | 99 h | - |
| ***VALGA KESKRAAMATUKOGU*** | **27** | **1 960,5 h** | **245.-** |
| Hargla | 7 | 41 h | - |
| Kaagjärve | 10 | 179 h | - |
| Koikküla | 5 | 35 h | - |
| Laatre | 8 | 57 h | - |
| Lüllemäe | 9 | 367 h | - |
| Sooru | 10 | 91 h | - |
| Tagula | 9 | 57 h | - |
| Tsirguliina | 14 | 163 h | 85.- |
| Õru | 7 | 69 h | - |
| Valga (12 inimest) | 21 | 901,5 h | - |

\* lisandub Tõrva raamatukogu koolitusreisi projektitoetus 2 352.- eurot.

LISA 2. Raamatukogutöötajate avalikud esinemised

***OTEPÄÄ RAAMATUKOGU***

Keeni ja Sangaste raamatukoguhoidja

* esines August Gailitiga seotud üritustel,
* tegi 4 ettekannet Keeni Põhikoolis,
* viis Sangaste Pansionaadis läbi 5 raamatuesitlust.

Nõuni raamatukoguhoidja

* luges Kodijärve hooldekodu elanikele ette muinasjutte.

Pühajärve vanemraamatukoguhoidja

* viis Pühajärve Põhikoolis läbi kirjanikega kohtumised,
* luges iganädalaselt ette Pühajärve Põhikooli kahes klassis ja ühes lasteaiarühmas.

***TÕRVA RAAMATUKOGU***

Tõrva raamatukogu direktor ja Riidaja raamatukoguhoidja

* lugesid Tõrva Tule-Päevade raames valgusinstallatsioonide pargis ette Herta Laipaiga etno-õõvajutte.

Hummuli raamatukoguhoidja

* tutvustas terviseteemalist kirjandust pensionäride ühenduse Hõbejuus üritusel.

Ritsu raamatukoguhoidja

* rääkis Valga Keskraamatukogu koolitusel projektikirjutamise valudest ja võludest kirjutaja vaatepunktist,
* tegi ettekande projektist „Mulgimaa muistendite tee!“ ERÜ projekti „Raamatukogud-muuseumid-noored“ lõpuseminaril.

Taagepera raamatukoguhoidja

* rääkis Vikerraadio mulgikeelsetes uudistes Taagepera raamatukogu 100. aastapäevast ja enda 45. tööjuubelist selles raamatukogus,
* esines sõnavõtuga Taagepera raamatukogu 100. aastapäeva üritusel,
* esines sõnavõttudega Ala Külaseltsi koosolekutel ja üritustel,
* viis läbi ekskursioone Hella Wuolijoki radadel,

***VALGA KESKRAAMATUKOGU***

direktor

* viis läbi liikumispausi Säde pargis,
* juhtis dialoogimeetodil arutelu Leevi raamatukogu tuleviku üle,
* viis läbi arutelu dokfilmi „Trail Baltic. Väljasõit rohelisse“ üle,
* osales Tallinna Keskraamatukogu korraldatud Aleksander Sibula erialapäeval „Erialase kõrgharidusega raamatukoguhoidja – kas võimalus, väljakutse või utoopia“ paneeldiskussioonis „Võtame tööle raamatukoguhoidja… : tööandja ja ülikooli vaade“,
* vedas dialoogimeetodil kahte vestlusringi „Kogukonnatunne ja füüsiline ruum meie ümber kui kohtumispaik“ Valga Keskraamatukogus,
* osales Valga Kultuuri- ja Huvialakeskuses toimunud konverentsil „Loo või loobu! Ruumiloome kui vaimse tervise alustala“ arutelus nn. ankurasutuste üle.

lasteosakonna juhataja

* tegi kokkuvõtte „Lugemisisu“ 5. hooajast Valga Põhikoolis,
* tegi sissejuhatuse „Lugemisisu“ 6. hooajale Valga Põhikoolis,
* tegi ülevaate valla suvelugemisest suvelugemise lõpuüritusel Säde pargis,
* tegi ülevaate 20. lasteraamatukoguhoidjate päevadest Saaremaal maakonna Valga Keskraamatukogu koolituspäeval.

infojuht ja Sooru haruraamatukogu juhataja

* lugesid ette sauna-aasta Facebooki lehel.

Kaagjärve haruraamatukogu juhataja

* viis läbi vestlusringe ja vedas naisteklubi kokkusaamisi,
* viis lasteaias ja raamatukogus ettelugemisi,
* viis läbi raamatukogu 110. aastapäeva ürituse, kus tegi ka kokkuvõtte raamatukogu ajaloost.

Koikküla haruraamatukogu juhataja

* viis Hargla Koolis ja lasteaias läbi ettelugemisi ja liiklustunnis,
* andis õpetajapäeval Hargla Koolis tundi,
* rääkis reisimuljetest väärikate klubi kokkusaamisel.

Laatre haruraamatukogu juhataja

* võttis sõna kogukonna koosolekutel, tutvustades raamatukogu tööd.

Lüllemäe haruraamatukogu juhataja

* osales Eesti raamatukoguhoidjate XII kongressil „Raamatukogu on tulevik“ arutelupaneelis „Raamatukoguhoidja kompetentsid täna ja homme“,
* tegi ettekande projektist „Noorte hariduslik suvelõpupidu Lüllemäel“ ERÜ projekti „Raamatukogud-muuseumid-noored“ lõpuseminaril.

Sooru haruraamatukogu juhataja

* esines sõnavõtuga raamatukogu uute ruumide avamisel,
* avas sõnavõtuga koduloolise näituse „Sooru 635“ Sooru külapäeval.

Tagula haruraamatukogu juhataja

* esines ülevaatega raamatukogu ajaloost Tagula raamatukogu 105. aastapäeval.

Tsirguliina haruraamatukogu juhataja

* viis läbi ajalooteemalise vestlusringi Tsirgufesti raames,
* juhtis koolituse „Kohalikud dialoogid kohalikus raamatukogus“ järgset dialoogi Tsirguliina Kooli 9. klassi õpilastega,
* esines ülevaatega raamatukogu ajaloost Tsirguliina raamatukogu 100. aastapäeval.

# LISA 3. Raamatukogude ehitamine, renoveerimine, remondid

|  |  |
| --- | --- |
| **Raamatukogu** | **Teostatud tööd (2023)** |
| ***OTEPÄÄ RAAMATUKOGU*** |  |
| Sangaste | Raamatukogu ruumide laiendamine endise postipunkti ruumi |
| ***TÕRVA RAAMATUKOGU*** |  |
| Riidaja | Valmistati ette tehniline projekt kogukonnaruumide jaoks |
| ***VALGA KESKRAAMATUKOGU*** |  |
| Valga | Elektri liitumiskilp viidi majast välja |

# LISA 4. Laste ja noorteüritused

|  |  |  |
| --- | --- | --- |
| **Raamatukogu** | **Ürituse nimi** | **Osa-võtjaid** |
|  | ***OTEPÄÄ RAAMATUKOGU*** |  |
| **Keeni** | 2 taaskasutuse õpituba | 65 |
|  | ***Kohtumine kirjaniku ja luuletaja Contraga*** (Keeni Põhikoolis) | 104 |
| **Puka** | 5 tähtpäevade tähistamist (meisterdamine, ettelugemine) | 38 |
| **Pühajärve** | 31 teisipäevast ettelugemist „Lugusid jutukorvist“ (lasteaia vanemas rühmas) | 270 |
|  | 20 kolmapäevast ettelugemist Ilmar Tomuski raamatust „Matemaatiline sõber“ (3. kl.) | 166 |
|  | 12 ettelugemist Viiu-Marie Fürstenbergi raamatust „Vennad ja Liise“ (1. kl.) | 46 |
|  | ***Kohtumine kirjanik Ilmar Trulliga*** (Pühajärve Põhikoolis) | 88 |
|  | ***Kohtumine kirjanik Ilmar Tomuskiga*** (Pühajärve Põhikoolis) | 130 |
| **Otepää** | 3 ettelugemist | 13 |
|  | Emakeele kaunis kõla – uute lasteraamatute tutvustamine | 14 |
|  | Uued ja vanad sõbrad raamatukogus (2. kl.) | 20 |
|  |  |  |
|  | ***TÕRVA RAAMATUKOGU*** |  |
| **Hummuli** | Ettelugemispäev lasteaias | 23 |
| **Ritsu** | 4 õpituba | 52 |
|  | 2 lauamängupäeva | 35 |
|  | Loovusring noortele | 12 |
|  | Simona Lassi näituse avamine | 18 |
|  | Noorte ööbimine raamatukogus | 34 |
| **Taagepera** | 3 ettelugemist (lasteaias, koolis) | 42 |
|  |  |  |
|  | ***VALGA KESKRAAMATUKOGU*** |  |
| **Hargla** | 2 jutuvestmisfestivali „Ööbikuööd“ etendust (Sandra Lange „Sinitriibuline unistus“, Jane Meresmaa-Roosi muinasjutujooga) | 80 |
|  | Loodus meie ümber – ***kohtumine jutuvestja Ena Metsaga*** | 38 |
| **Kaagjärve** | 24 laste kunstiringi | 267 |
|  | 16 tegevuspärastlõunat külalastega | 170 |
|  | 6 üritust Kaagjärve lasteaias (ettelugemine, meisterdamine jms.) | 89 |
|  | Jutuvestmisfestivali „Ööbikuööd“ etendus (Jane Meresmaa-Roosi muinasjutujooga lasteaias) | 14 |
|  | Suvelugemise lõpetamine – raamatusuvi Pipiga | 33 |
| **Koikküla** | 8 muinasjututundi (Hargla lasteaias ja koolis) | 137 |
| **Laatre** | 3 lauamängu pärastlõunat | 19 |
|  | Meisterdamine | 8 |
| **Lüllemäe** | 40 laste kunstiringi | 686 |
|  | 16 väikelaste loovringi | 199 |
|  | 7 lugemisprogrammi „Meie väike raamatukogu“ üritust | 75 |
|  | 4 emakeelepäeva tähistamist | 62 |
|  | 2 jutuvestmisfestivali „Ööbikuööd“ etendust (Sandra Lange „Sinitriibuline unistus“, Jane Meresmaa-Roosi muinasjutujooga) | 74 |
|  | 2 laste suvist kunstiringi | 30 |
|  | 1. klassi laste lugemisring | 6 |
|  | Suur suvelõpupidu | 200 |
|  | Meisterdamine | 17 |
| **Sooru** | 19 koolivaheaja tegevuspäeva (meisterdamine, lauamängud, kokkamine) | 105 |
|  | Helve Brauni jututund | 12 |
| **Tsirguliina** | 5 eesti kirjanduse päeva tähistamist (vestlus kirjandusest ja lugemisest, ettelugemine) | 92 |
|  | 5 munapühade teematundi „Kas muna on targem kui kana?“ | 62 |
|  | 5 Põhjamaade kirjandusnädala ettelugemist | 63 |
|  | 3 „Lugemisisu“ 5. hooaja lõpuüritust | 37 |
|  | 2 jutuvestmisfestivali „Ööbikuööd“ etendust (Sandra Lange „Sinitriibuline unistus“, Jane Meresmaa-Roosi muinasjutujooga) | 87 |
|  | Tsirgupäeva tähistamine – linnuteemaliste luuletuste lugemist võistlus (lasteaialapsed) | 29 |
|  | Info-otsingu võistlus (4.-9. kl.) | 50 |
|  | Emakeelepäeva tähistamine – kaunima käekirja võistlus (2.-8. kl.) | 60 |
|  | Teematund konnast (lasteaias) | 11 |
|  | „Lugemisisu“ 6. hooaja avamine (lasteaias) | 15 |
|  | Ettelugemispäev Tsirguliina Koolis – kooliraadios loeti ette Eno Raua kogumikust „Kassid ja hiired“ | 126 |
|  | Tuntud inimene raamatukogus – „Vaat, kes laenutab“ – ***kohtumine Tsirguliina rahvamaja juhataja Kristiina Erstoga*** (1. kl.) | 13 |
|  | Jõululuuletuste lugemise võistlus (1.-4. kl.) | 43 |
|  | Kolmas advent – muinasjutu ettelugemine (1.-4. kl.) | 41 |
| **Õru** | 7 ettelugemist ja rahvakalendri tähtpäevade tutvustamist (lasteaias ja koolis) | 82 |
|  | 6 tegevuspäeva raamatukogus | 17 |
|  | ***Kohtumine jutuvestja Ena Metsaga*** – looduslugude rääkimine (koolis) | 21 |
|  | Jutuvestmisfestivali „Ööbikuööd“ etendus (Jane Meresmaa-Roosi muinasjutujooga) | 17 |
| **Valga** | 15 meisterdamisringi | 140 |
|  | 11 muinasjututorni jututundi | 91 |
|  | 3 koolivaheaja filmineljapäeva | 25 |
|  | 3 jutuvestmisfestivali „Ööbikuööd“ etendust (Jane Meresmaa-Roosi muinasjutujooga lasteaias Buratino, Ivar Letti „Tunded udus“ lasteaias Kaseke ja Valga Põhikoolis) | 304 |
|  | 2 „Lugemisisu“ avaüritust Valga Põhikoolis – ***kohtumine kirjastaja Madli Zobel’iga*** | 290 |
|  | Ukraina laste ansambli „Kalyna“ esinemine raamatukogus | 14 |
|  | Vabariikliku Noorte Luuleprõmm 2023 (maakondlik voor) – ***inspiratsiooni jagas Heiki Vilep*** | 37 |
|  | Maakondlik isamaaliste luuletuste lugemise konkurss (5.-8. kl.) | 21 |
|  | Maakondlik emakeelepäeva veebipõhine viktoriin (5.-6. kl.) | 42 |
|  | Vabariikliku kirjandusmängu 2023 maakondlik voor (4. kl.) | 30 |
|  | Liivi etlusvõistluse maakondlik voor | 18 |
|  | Tänuüritus Valga Jaanikese Kooli õpilastele | 9 |
|  | Osalemine Valga-Valka Piirilaada noortealal | 44 |
|  | Lastekaitsepäev Valga Priimetsa Kooli õuel | 97 |
|  | „Lugemisisu“ 5. hooaja pidulik lõpetamine Valga Põhikoolis – ***külas kirjanik Juhani Püttsepp*** | 162 |
|  | „Lugemisisu“ 5. hooaja pidulik lõpetamine Säde pargis | 65 |
|  | Lugemistund (lasteaia Buratino rühmale) | 19 |
|  | Suvelugemise pidulik lõpetamine Säde pargis, ***Karilatsi Vabaõhumuuseumi „Teater kohvris“ programm*** | 121 |
|  | Maakondlik info-otsingu võistlus (7.-9. kl.) | 36 |
|  | Vabariikliku ettelugemisvõistluse „Padakonna vada“ maakondlik voor (4. kl.) | 24 |
|  | Piirilinna põnevusmängu „Valga vald 6“ kontrollpunkt | 45 |
|  | Lastehommik läti ja eesti lastele (koostöös Valka raamatukogu lasteosakonnaga) | 75 |
|  | Vabariikliku 27. noorte etluskonkursi „Koidulauliku valgel“ maakondlik voor | 26 |
|  | Maakondlik kodanikupäeva veebipõhine viktoriin (8.-12. kl.) | 43 |
|  | Maakondlik jõululuuletuste lugemise konkurss (1.-4. kl.) | 60 |
|  | Osalemine Valka jõuluturul (koostöös Valka raamatukogu lasteosakonnaga) | 31 |

LISA 5. Raamatukoguteeninduse maakondliku koordineerimise ülesannete täitmine

Valga Keskraamatukogu kui maakonna keskraamatukogu on partneriks maakonna raamatukogudele, kohalikele omavalitsustele, riigile ja erinevatele organisatsioonidele. Me kogume ja vahendame informatsiooni raamatukogudele või teistele osapooltele.

**1. Kogude komplekteerimine ja töötlemine**

* Valga Keskraamatukogu komplekteerimisosakond koordineerib kogude komplekteerimist – jagab informatsiooni, nõustab, koostab raamatukogude tellimuste põhjal koondtellimuse (valides soodsamat hinda), koostab programmi RIKS teaviku kirjed, millele lisab eksemplarikirjed, peab arvestust komplekteerimiskulu üle.
* Uued raamatud jõuavad Valka igal nädalal, saatelehti koostatakse vastavalt vajadusele, aga mitte harvem kui üks kord kuus (maakonna koolituspäevaks kuu viimasel neljapäeval). Raamatud jõuavad raamatukogudesse nii kiiresti, kui neil on võimalik need Valgast ära viia.
* Riigi poolt eraldatud rahvaraamatukogude teavikute toetuse eest toimub komplekteerimine ainult läbi Valga Keskraamatukogu komplekteerimisosakonna. Toetuse jagamise määruse lisas loetletud teavikute ostmiseks kulutati sellest ca 40%.
* Raamatukogude poolne tagasiside järgi on nad teenuse korraldusega väga rahul.

**2. Rahvaraamatukogude tegevuseks vajalike bibliograafia-, täistekst- ja muude andmebaaside loomine ja pidamine**

* Valga Keskraamatukogu haldab andmebaasi RIKS: koostab teavikute kirjed, millele lisab eksemplaride kirjed ja korrastab vanemaid kirjeid.
* Keskraamatukogu tehtud kodulootöö on kättesaadav raamatukogu kodulehel rubriigi „Valgamaa kodulugu“ alt.
* Korrastati koduloolises andmebaasis ISIK olemasolevaid kirjeid, 2024. aastal on plaanis seda täiendada uute kirjetega.
* 2023. aastal uusi andmebaase ei koostatud.

**3. Rahvaraamatukogude statistilise aruandluse korraldamine ja tegevuse analüüsimine**

* Raamatukogude aruandlust korraldame vastavalt kehtivale seadusele, edastades tähtajaks maakonna raamatukogude statistilised andmed Eesti Rahvusraamatukogule ja analüütilise aruande Kultuuriministeeriumile.
* Esitatud aruannetest antakse raamatukogudele veebruari lõpus toimuval koolitusel ülevaade.
* Andmeid kogutakse vajadusel ka muudele teabenõuetele vastamiseks.
* Tegevuse analüüsiks vajalikke andmeid saab vajadusel programmist RIKS kätte igal soovitud ajahetkel (kogu komplekteerimisega seotud info, v.a. perioodika hinnad; laenutuste info; enamuse ürituste ja koolitustega seotud infost, v.a. mõned raamatukogus, kus andmeid programmi veel ei sisestata).

2023. aasta septembris nõustati statistilise aruande koostamisel ka kahte kooliraamatukogu.

**4. Erialane nõustamine ja raamatukogutöötajate täienduskoolituse korraldamine**

* Valga Keskraamatukogu korraldas 6 maakondlikku koolituspäeva, õppereisi Tõrva piirkonda ning koolitusreisi Lääne-Harjumaa ja selle lähipiirkonda (osalemisi oli kokku 183, koolituste maht oli kokku 1 302 h).
* Keskraamatukogu 2023. aastal korraldatud koolitusi hindasid raamatukoguhoidjad vajadustele vastavaks.
* Järjepidevalt tegelesime raamatukogudele informatsiooni edastamise ja erialase nõustamisega. Telefoni teel nõustati kõiki raamatukogusid, kohapeal 19 rahva- ja 2 kooliraamatukogu.
* 2023. aasta teema oli perioodika säilitamistähtajad ja mittevajaliku mahakandmine.
* Küsime igal aastal raamatukoguhoidjatelt, milliseid koolitusi nad vajavad ning võimaluse piires arvestame nendega uue aasta koolitusplaani koostades.

**5. Teatmebibliograafilise töö korraldamine**

* Päringutele vastamine on järjepidev tegevus.
* Teemapäringutele vastatakse oma kogu piires, aga ka erinevaid avalikke andmebaase kasutades.